text:
cell: 5623967
Werkend zoals gewoonlijk
Den luna di november nos a celebra Dia internacional di derecho di mucha, e dia special aki, ta recorda nos cu cada mucha tin derecho. Entre otro derecho di bai scol y ricibi educacion pa bidačŹÄ
Awe nos inscripcion a habri pa muchanan cu ta haci 4 a├▒a prome cu 1 di Oktober 2021. čîč
Nos ta comparti e video cu ta duna tur informacion pa mayornan por inscribi e yiu awe mes y sigura e cupo di e yiu na nos scol wƴŞĆčôÜÔŤ╣´ŞĆ辏čÄ▓
Cu amor y alegria nos ta spera e dia pa por yama mayor y yiu bon bini na nos famia di scolÔŁú´ŞĆčĄę襌čîč
Team Imelda Kleuterschoolčĺľ
Entrante 30 di November SKOA ta habri su Inscripcion pa scolnan Primario. Nos ta invita bo pa wak nos video y conoce scolnan. čŹÄ
DANKI polis, kustwacht y Marina Real pa yuda San Nicolas y su pietnan pa yega safe na nos dushi isla Aruba
Polis, Kustwacht y Marina Real a localisa Sinterklaas. E Homber Santo a yega nos isla! Click link pa mas https://24ora.news/2UtEaHR
čÖĆÔŁĄTa un bendicion di por sinti presencia di Dios memei di nos pa medio di e bish*ta cordial di Pastoor Wuilder Garcia y coleganan di IKD Aruba. Papia di nos Fe y comparti ideanan con pa sigui proclama e bon noticia ta yena nos curason cu alegria y speransa pa un generacion y hogarnan cu un Fe firmečÖĆÔŁĄ#MamaMariapidipanos#
Diahuebs bendishona cu nos curason contento di bish*ta nos scolnan cat├│lico Imelda Kleuterschool y La Salle College Aruba ...Dankiii...
#scolcatolicoaruba
Un poco di nos Congreso Nacional di Ense├▒ansa pa maestronan di SKOA čŹÄ辏čçŽčç╝čĄęčÖîÔŁú
For di dialuna 26 di oktober te diabierna 30 di oktober 2020, ta tumando lugar Congreso Nacional di Ense├▒ansa pa maestronan di SKOA. organisa pa De Rolf groep čŹÄ
Durante e tayernan maestronan ta ser empodera cu conocemento y ta comparti experiencia riba e area di eduacion. čĄô
Asina SKOA ta aporta pa sigui eleva e capacidad profecional di nos maestronan y aporta na calidad di ense├▒ansa pa nos alumnonanÔŁú´ŞĆ
Aki nos ta comparti un poco di e actividad y kier gradici un y tur cu di un forma of otro a aporta na exito aki čÖîčĆ╝
Scol Preparatorio Nos Paraiso Colegio Pastoor Kranwinkel Scol Preparatorio Kukwisa Scol Preparatorio Cacique Aterima Scol Preparatorio Tarcisius Aurora Scol Preparatorio St. Paulus School Filomena Mavo Aruba Agnes Kleuterschool Sint Jan Kleuterschool Jacinta Kleuterschool Imelda Kleuterschool Anglo kleuterschool Col Felipe B. Tromp St. Franciscus College Maria College Mavo Colegio San Antonio Aruba Cacique Macuarima School Colegio Fr├Ęre Bonifacius
[10/27/20]
Bon dia mayornan,
Ta recorda cu awe No tin scol pa alumnonan di Imelda Kleuterschool. Maestronan ta atende Congreso SKOA 2020
Nos ta comparti cu bo, e alegria cu nos ta experencia cada dia cu nos alumnonančĄę Danki na SKOA pa e tremendo produccion pa crea e memoria y haci e re-apertura di scol inolvidabel pa nos turÔŁúčçŽčç╝辏čą│čĺ×.
Imelda Kleuterschool ta bek na su cas čÖőÔÇŹÔÖÇ´ŞĆčÖőčĆ╗čÖőčĆ┐ÔÇŹÔÖÇ´ŞĆčÖőčĆ╝ÔÇŹÔÖé´ŞĆ
Awe nos a completa un siman di re-aprtura oficial di nos edificio. Cu alegria y satisfacion por scucha e bos alegre di e alumnonan na momento di hunga, miranan explora y si├▒ačĺĽ nos compromiso cu cada alumno ta pa garantisa educacion y un ense├▒ansa di calidadčĄęčą│čÖîčÖĆ#re-apertura#oktober2020#
Imelda Kleuterschool ta habri oficialmente 100% pa alumnonan dialuna čĄę 12 oktober 2020. Nos ta warda tur nos alumnonan pa bin gosa y disfruta di ense├▒ansa, amor y cari├▒očĺŁ
Mayornan ta invita pa celebra hunto cu nos e re-apertura di scolčą│čĺľčÖî.
čĄęTur alumno ta bin scol di dialuna te cu diabierna di cada siman.
čĄęDialuna 12 okt 2020: Mayornan di grupo A di cada klas por subi tereno di scol y hiba e alumno te na porta di klas.
čĄęDiamars 13 okt 2020: Mayornan di grupo B por subi tereno di scol y hiba alumno te na porta di klas.
čĄęTa recorda mayor pa bisti tapaboca. Esaki ta obligatorio.
čĺľMayornan por haci uso di e oportunidad pa sera conoci cu maestra personalmentečĺľ
Considera esaki un invitacion personal襌
Awe nos ta celebra dia di maestroÔŁĄNos tin un throwbackÔŁú teachers celebrationÔŁúčĄę襌čçŽčç╝辏čÄÁčÄĘ. Best moments#memories last forever#when love is the key, it doesn't matter where you teach, we are one happy family襌masha pabien awe riba e dia cu ta duna honor na cada maestro pa e esfuerso, dedicacion y amor entrega na cada curasonÔŁĄ
A├▒a escolar a cuminsa cu un proyecto inovativo na nos scol. Cu placer nos ta carga cada proyecto cu ta duna e alumno e oportunidad pa desaroya tur su potencialnan čĄęčÄŐÔt'ĆčçŽčç╝čÄÁčÄĘ
Un tiki di nos prome dia di scol den sistema di 50%. čĄęDanki na Staffuncionario Paris, pa e cari├▒o cu sigur ta inspira cu e palabranan bon escogi pa un etapa nobočĺľ Directora sra. Baly acompa├▒a pa Pastoor Jairo Maduro cu a duna nos e bendicion pa un a├▒a escolar guia pa Spirito SantočÖĆy na cada maestra cu a haci e dia un dia magico pa cada alumno#klas3 hunto cu juf Sue-anne čśüčôŞ photoframe time#saycheese#čôŞčśü
Masha danki Team Cayena Kleuterschoolčĺľ, danki pa e atencion y colegialidad. Boso gesto di cari├▒o ta haci nos celebracion aun mas specialÔŁú襌čą│čÖĆ
E gran dia cu tanto nos a anhela a yega WǴŞĆfelis mainta ArubačĺĽ cada esfuerso, pasenshi y perseverancia a haci esaki posibelčĄęCu Dios drama su bendicion ariba cada un cu a traha duru pa realisa e so├▒o aki. Cu Beata Imelda sea e ehempel di fe, humildad, amor y alegriačîŞ. Cu su custumber di yena su mesa di orashon cu flor di diferente color yena nos dianan cu hopi alegria. Masha pabien na Staff y personal di SKOA, na cada miembro di team, mayornan y cada alumno cu lo disfruta lo maximo di nos scol den un bachi nobo. Gosa di un tremendo a├▒a escolar 2020-2021čą│čî╣čÄëčÄŐ
čĺŚKi bendicion, di por a uni na e momento di oracion diario di e grupo di obreročĹĚÔÇŹÔÖé´ŞĆcu a entrega nan tempo, talento y esfuerso pa renobacion di nos scol. Nos ta sinti sumamente felis pa e oportunidad di gradici Se├▒or pa tur Su bondad.ÔŁú
#whenprayersgoesupblessingscomesdown#čÖĆčĺŚčÖĆčĺŚčÖĆčĺŚčÖĆčĺŚčÖĆčĺôčÖĆčĺôčÖĆčĺŚčÖĆ
čĄęsetup modečĄę
čÄÂE klas, e klas ta bon drechačÄ (3x)
čÄÂPa tur mucha gosa di dje čÄÂ(2x)
#countingdown#čÄëčçŽčç╝čĹęÔÇŹčĆź #5´ŞĆÔâú6´ŞĆÔâú#
Un danki di curason čĺ×na Papa Dios pa bida y salud. Na cada persona cu di un of otro manera a aporta na e siman di mudansa. Na staff y personal di SKOA, maestronan, personal di sosten, cada persona cu a traha incansablemente pa haci esaki posibelčĺ»čÄëčôóčÄŐčĹîwe did it!#teamworkmakesdreamwork# next coming up Ô×í´ŞĆset upčĄęčĺččÖîpa crea e ambiente di scol y klas cu ta haci e magia den desaroyo di cada alumnočîčbiba cu nos cada parti di e procesočîč
Hey hey hey..... ami ta shon playgroundÔś║, mi ta di biahečÜŹ. Yen di hende ta cargami pa hibami na e scol cu tanto mi ta anhela pa bai.. abo sa cua scol e ta? Siiiii, corecto! Imelda KleuterschoolčĄęÔŁúčÖîmuchanan, mi ta warda boso pa nos hunga y pasa bon.... ya ta casi 28 september, woehoooooočÄëčÄłčÄŐčÄłčÄëčÄłčÄŐ
Aruba, wak aki....ta ora pa nos celebra cu nos sala di wega a keda clačôŞčĄęčŚômark'e riba calender 28 september 2020.....falta pocočśüčôóčÄë西ÔÇŹÔÖÇ´ŞĆčÄë西ÔÇŹÔÖé´ŞĆčÄë西ÔÇŹÔÖÇ´ŞĆčÄëčôóčśü
[09/10/20]
BREAKING NEWS MAYORNAN
IMELDA KLEUTERSCHOOL TA HABRI PA SU ALUMNONAN NA EDIFICIO PRINCIPAL
28 SEPTEMBER 2020
čÄŐ čĄęčîččôúčîččĄęčÄŐ
Atencion mayornan, tuma nota di e siguiente comunicado.
Tene pasenshi paso pronto cada alumno lo disfruta un periodo escolar na edificio principal den un bachi nobočĄę
Mayornan tuma nota di e ultimo update pa cu habrimento di scol duna den conferencia di prensa dialuna ultimo.
Un cordial saludo mayornan.
A manda un carta informativo pa mayor via e-mail adres di alumno.
Saludo,
Team Imelda KleuterschoolÔŁú´ŞĆ
Con ta bai mayornan, danki na tur mayor cu a participa na e reunion di diasabra ultimo. Boso participacion ta di gran balor pa keda bon informa.
Mayornan cu no a logra drenta den e reunion, keda pendiente pa mas informacion cu lo sali pa mayor e siman aki cu e topico "Ban scol bek Imelda Kleuterschool"
Mientras e muchanan ta spera cu entusiasmo pa nos por ta hunto bek, nos a crea un regalo pa cada curason chikito. Nos ta gradici mayor pa comparti e video cu e yiu.
Muchanan, nos tin un sorpresa pa boso.
Si..... e ta un ta un video traha cu hopi goso.
Gosa di cada saludo
y corda cu nos ta stima boso un mundo
Team Imelda Kleuterschoolčĺ×襌
Reunion informativo pa mayor.
Topico: Ban scol bek pa alumnonan di Imelda Kleuterschool
Un mayor bisa otro pa mas mayor por drenta e reunion via google meet.
Un felis atardiÔŁĄ´ŞĆ
Den bida tin momentonan cu nos ta enfrenta situacionnan doloroso. E momentonan aki nos ta busca refugio den nos Se├▒or. E unico cu por consola nos curason. Nos palabranan di profundo condolencia pa nos colega tanchi Monik y su famia cu fayecimento di su suegro sr. Modesto Kock. Cu sr. Kock sosega na pas.
Informacion pa mayor relaciona cu habrimento di scol.
Awe 12 di mei nos ta celebra nos fiesta Patronal. Nos ta recorda e gran dia di nos amiguita Beata Imelda. Nos ta confia cu Beata Imelda ta cuida nos alumnonan y cada famia di nos scol. Nos maestronan y tur personal di scol. Awe nochi prome cu nos drumi lo tin fiesta den cielo, ora tur nos muchanan di scol resa e oracion bunita di Beata Imelda. Nos ta invita henter Aruba pa resa hunto cu nos.
čĺĽčÖĆ"Mi bon Hesus, Beata Imelda a stima bo asina hopi y abo dushi Hesus a ricibie na un manera hopi special. Mi ta pidi Bo Hesus, yudami y si├▒ami stimaBo mas y mas den Eucaristia.
Manera Beata Imelda, mi kier stimaBo pa Abo biba y reina den mi pa semper, te den eternidad"AmenčĺĽčÖĆ
[05/08/20]
Kerido mayor, na un prome lugar, un bon fin di siman. Fin di siman dedica na cada ser femenino cu por yama su mes mama. Nos ta desea cada mama hopi bendicion y gosa di un dushi weekend. 蜏
Nos ta yama danki pa bida y pa tur e bendicionnan cu nos ta ricibi cada diačŞĆčîł. Ayera oficialmente nos a yama cada alumno y mayor bonbini na nos "google site" Imelda Kleuterschool Online (IKO)čÄë. Pa medio di e plataforma aki, nos ta comparti actividad pa e alumno haci na cas. Tin actividad dirigi riba seis area di desaroyo. Ta subi IKO via e e-mail adres cu e alumno a ricibi for di SKOA -> Drenta den e cuenta di e-mail di e yiu y klick riba e e-mail: Imelda Kleuterschool Online - Take a look (cu nos a manda dia 4 Mei 2020). IKO ta ofrece actividad basa riba contenido di e programa di ense├▒ansa di nos scol pa a├▒a escolar 2019-2020. Nos a scoge pa ripiti algun contenido cu a ser ofreci na e alumnonan den luna di februari y comienso di maart ultimo. Despues ta sigui cu contenido di e simannan na caminda. Na cada actividad tin un descripcion cortico cu ta splica e actividad y e abilidad cu e alumno ta practica. Cada siman lo tin actividad nobo. Nos ta desea cada alumno hopi goso y desaroyo durante cu ta haci e actividadnan. Ta recorda mayor pa mantene e momento di actividad cortico y cu placer. Pa cualkier pregunta of sugerencia, sinti liber pa aserca maestro di e alumno. Saludo, Team Imelda Kleuterschool 襌čĺľčçŽčç╝
Bon dia mayornan y henter pueblo di Aruba. Awe nos ta comparti e forma cu un famia di scol a splica e yiu na un manera creativo y educativo e motibo cu ta keda cas na e momento aki. E mayornan a forma e dak di cas cu carton y riba t-shirt palabranan cu ta recorda pa keda cas. Hunto nos ta logra! čçŽčç╝ÔŁĄ´ŞĆAruba, hunto nos por! Tuma nota cu scol ta keda sera te 11 mei 2020. Entrante dialuna atardi otro siman mayor por drenta den e-mail di alumno pa ricibi mas informacion pa cu e siguiente simannan cu scol ta keda sera.
Bon tardi mayor, awe nos ekipo di cuido di SKOA ta presenta informacion pa mayor den caso cu tin necesidad di ayudo/ informacion extra pa por atende cu e yiu den e situacion actual. Gobierno di Aruba ta ofrece sosten di psicologo y terapista di DAS /MDC/RESPALDO na famianan di nos comunidad. Mayor por yama pa combersa pa un situacion personal. E number di telefon ta 2810909. Por yama for di 2:00 p.m. - 10:00 p.m. Nos ta hunto den esaki, tuma curashi proteha bo mes, bo yiunan y bo famia.
Un bon siman Santo. Nos muchanan ta uni na e accion mundial pa trese speransa den cada hogar cu tur cos lo sali bon! Cada dia cu nos mira solo di dia, ta un dia yena di speransa. Mayornan awe nos muchanan tin un mensahe positivo pa boso. Tene fe y speransa. Confia den e promesanan di Dios den tur sircunstancia. Haci un oracion, drumi trankil y pone tur cos den man di DiosÔŁĄ´ŞĆ
Felis anochi mayorÔŁĄ´ŞĆ. Cada dia ta un regalo precioso di Dios. Nos ta pasa den bon tempo y temponan menos bon. Den tempo bon, nos ta celebra. Den tempo menos bon, nos ta enfoca riba cosnan positivo pa saca for di dje. Kico por yuda nos pa keda positivo?čĄĚčĆ╗ÔÇŹÔÖÇ´ŞĆ Actividad fisico! 襪čĆ╗ÔÇŹÔÖÇ´ŞĆSi, asina mes, e ta yuda pasa aire pa e celebročžá. Esaki ta yuda nos celebro fiha riba e cosnan positivo rond di nos. Awe nos ta celebra cu naturalesačŚ║´ŞĆ ta recuperando di tanto contaminacion y e bestianan ta disfruta di aire puro čŽőčŽÜmanera nan merece. Ban baila čÄÂcu nan riba dushi musica. Na mes momento nos ta move pa keda saludabel. Gosa hopi muchanan hunto cu henter famia cu ta biba den čĆáWǴŞĆ. Organisacion mundial di salud čîÄta recomenda pa durante nos momento di crisis aki, lanta, move y no keda drumi riba cama henter dia. Tuma tempo pa haci movecion, minimo 30 minuut pa adulto y 1 ora di movecion pa mucha. čĆâÔÇŹÔÖÇ´ŞĆčîÁCana den naturalesa, hunga den cura, tuma solo cu ta rico na vitamina. Adhunto ricibi nos videonan pa e actividad di movecion. Muchanan ta bon den imita, laga nos ta e adultonan cu ta duna nan bon ehempel pa imita. Un abraso di distancia, Team Imelda Kleuterschool čą░襌
Material cu mayor por usa den combersacion cu e yiu di e Topico Coronavirus. Un famia bon informa, ta un famia bon preparačçŽčç╝ÔŁĄčĆá
Bonochi mayorčĆáčĺĽčÖĆčĆ╝awe nos ta comparti un checklist y otro material cu por yuda pa mayor tene un combersacion cu e yiu dirigi riba e topico Coronavirus. Corda semper nos tey pa compa├▒a mayorÔŁú襌Team Imelda Kleuterschool
Un felis anochi mayor襌ricibi un cordial saludo, di nos curason pa boso curasonÔŁĄawe nos ta comparti un buki informativo cu por usa na cas. E buki ta trata e tema: Respet. Scol ta sera, mayornan ta na cas . Bida ta diferente cu hopi ora den cas cu no ta un custumber. E cambio actual por influencia e actitud di e alumno. Pa medio di e plachinan atractivo y colorido, e alumno por practica e actonan concreto cu ta ser describi riba cada plachi. Respet ta fruta di amor.čĺ×Na unda tin amor tin respet. Planta respet pa cosecha un comunidad respetuosočçŽčç╝nos ta stima boso. BendiciončÖĆčĆŻTeam Imelda Kleuterschool
Cuido di mucha na Pos Chiquito Nos ta ofrece cuido,carinjo,educacion na nos muchanan cu hopi amor y pasenshi. Comunica cu nos pa un rondleiding +297 7412858
debby doo speelschool un school simplemente di famia
ABC Peuterschool is a preschool for children from 1-4yrs. We are open from 7am till 5:30pm, from Monday to Friday. Our primary goal is to care of your child and ultimately prepare them for the future. Your child is our number one priority.
De eerste Natuurlijke Kinderopvang in Aruba. Gebaseerd op de Montessori visie en open van 7.00 tot 18.00.
Koolkids is een speelschool voor Nederlandse en Arubaanse kindjes in oranjestad. Voor richting Noord kunt u kijken op picaboohspeelschool.


c: text/html

text:
Promé ku Partido Demokrat (DP) a lanta na 1944, dr. Moises da Costa Gomez (Dòktor) ku su partido, Curaçaosche Rooms Katholieke Partij (CRKP), a gana e promé dos elekshonnan (1937 i 1941). Despues ku DP a surgi, e posishon konfortabel di Dòktor a kaba. DP tabata organisá enkuentronan polítiko elektrisante ku müzik i bebida lokual tabata atraé e masa. Mi tio grandi, John Martis, tabata hür ekipo di zonido i bende limonada, malta i serbes pa e Krachinan. Dòktor di otro banda tabata obligá di sigi reglanan di Iglesia Katóliko i mayoria biaha mester a tene su enkuentronan den kurá di misa, sin müzik, sin bebida stèrki.
DP tambe tabata ‘score’ ku su revista Democraat fulminando kontra di establesimentu i prinsipalmente e korant katóliko Amigoe di Curaçao ku nan tabata akusá di ‘fake news’. Na 1946 e revista a kousa konsternashon dor di pone un ‘vakatura’ pa “un Sukarno pa Kòrsou”. Sukarno a hiba Indonesia na independensia i tabata outokrátiko, nombrá presidente pa bida largu te na momentu ku un golpi di estado a bah’é. Hefe di redakshon di Democraat a keda interogá pa Kuerpo di Polis. Despues DP a nuansá: “Weest gerust. Soekarno’s komen niet af op advertenties. Soekarno’s spruiten voort door omstandigheden. Wij hopen van harte dat de omstandigheden [hier] nooit van dien aard zullen zijn dat zij een Soekarno voortbrengen.” (De West, 18/4/1946).
Despues di algun aña, Democraat a bolbe shòk nos isla ku un otro anunsio. Den su edishon di mei 1949, Democraat a saka un aviso ku ta bisa ku e palasio di Gobernadó ta na benta. Opviamente DP indirektamente ta bisa ku mester eliminá e posishon di Gobernadó i bende su palasio. Pa pone esaki den konteksto, nos mester kòrda ku for di e promé Konferensia di Mesa Rondó na 1948 e posishon di Gobernadó den nos konstelashon tabata un batata kayente ku a pone DP bandoná sala di RTC i despues bai keha serka un organisashon multilateral. Dòktor sinembargo semper a insistí pa resolvé e disputa ku Hulanda via negosashon.
Na mart 1949, Dòktor su partido nobo, Partido Nashonal di Pueblo (PNP) ta gana elekshon. Na 1954, DP ta pèrdè elekshon pero ta laga e ganadó, PNP, afó i ta forma koalishon ku e otro islanan. Riba 15 desèmber e aña ei mes, e titular di DP, Efraim Jonckheer, ta firma Statüt ku e provishonnan pa Gobernadó manera e arkitekto Dòktor a akordá.
San Diego, California (USA)

robotstxt: allowed

filter: keep


text:
Interes grandi pa charla riba Ingles di Saba di Ted Johnson na Cas di Aruba
Interes grandi pa charla riba Ingles di Saba di Ted Johnson na Cas di Aruba
Den Haag – Un grupo grandi di invitadonan a presencia e lectura di Ted Johnson riba e Ingles di Saba cual recientemente a tuma lugar na Cas di Aruba. E charla aki ta cu motibo di e buki “A lee chip, a dictionary and study of Saban Engish” cu Ted Johnson a scirbi.
Minister Plenipotenciario Juan David Yrausquin a tene un introduccion na e publico ribe e persona di Ted Johnson, kende actualmente ta traha como notario na Aruba. Esaki despues cu ela termina su estudio di ley na Universidad di Leiden y a traha na Hulanda y St. Maarten.
E mandatario a papia di e publicacion di Ted Johnson cu a cuminsa como un projecto na 1998 pa asina crea mas orguyo pa e uso di Ingles di Saba tanto localmente como pafor di Saba. ‘Un obra increibel di amor ta e publicacion aki cu ta contene mas cu 2500 palabran y frasenan. Un projecto pa cual a entrevista casi 100 habitante di Saba bou di supervisio di profesor Walt Wolfram di North Carolina State University na Merca. Tambe Caroline Myrick a haci pa su Phd degree, un estudio profundo riba e pronunciacion y gramatica di e Ingles di Saba,’ asina sr. Yrausquin a bisa.
E buki di Ted Johnson a keda publica na april di aña pasa y di immediato a sirbi como un fuente grandi di inspiracion pa preserva palabranan y frasenan unico cu ta forma parti di e Ingles crioyo di Aruba. Sr. Yrausquin tabata tin palabra di aprecio pa e hecho cu actualmente e conocido productor di documentario Arubiano Rebecca Roos ta trahando riba un documentario riba Arubianonan di habla Ingles. ‘Mi ta contento cu durante di e anochi aki tin filmacion andando como parti di e documentario aki. Pa e motibo ey mes ta presente entre nos dr. Artwell Cain, antropologo cultural y fundador di Institute for Cultural Heritage and Knowledge cu ta un di e iniciadornan di e documentario aki. Artwell Cain conhuntamente cu Rebecca Roos y nan team ta haciendo un trabao importante pa preserva un herencia cultural hopi importante pa Aruba.’
Despues di e introduccion di minister Yrausquin, Ted Johnson a tene su charla hopi interesante, cu ilustracionnan hopi cla di e diferente palabranan y frasenan den e Ingles di Saba. Loke cu Ted a apunta durante di su presentacion ta cu Saba – pa chikito cu e isla ta – tin variacion di e pronunciacion di e Ingles na diferente lugarna riba e isla. Un sentimiento comun e anochi aki tabata e importancia pa reconoce e balor di e Ingles di Saba y purba na preserva esaki.
Como muestra di aprecio Ted Johnson a haci entrega di un ehemplar di su buki “A lee chip, a dictionary and study of Saban Engish” na Minister Plenipotenciario Juan David Yrausquin.
E publico presente a mustra nan aprecio grandi na minister Yrausquin y Cas di Aruba pa a brinda e oportunidad pa un charla asina a por a tuma lugar. Hopi persona a experencia e charla como uno hopi informativo. E anochi a sigi den un ambiente masha ameno.
Nota pa redacion: potretnan ta di Cas di Aruba.


text:
DIA MUNDIAL DI ENFERMERIA
Awe 12 di Mei ta un dia hopi special pasobra ta dia Mundial di Enfermeria. Nos tur den nos bida a yega di wordo yuda pa un Enfermero/Enfermera y nos tur riba un dia manera awe ta recorda un Enfermero/Enfermera en particular cu a duna bo curashi, motivacion of a pone un smile riba bo cara den e momentonan dificil di bo bida. Pa e motibo aki Departamento di Salud Publico riba e dia aki kier felicita tur Enfermero/Enfermera di Aruba y di Departamento di Salud Publico muy en particular cu tur dia ta lanta pa eherce e labor bunita y humanitario aki. Un trabou haci cu amor pa nan prohimo, un profesion cu no solamente bo tin pa siña pe pero ta un pasion cu mayoria Enfermero/Enfermera ta nace cu ne.


text:
WILLEMSTAD – Organisashonnan di ayudo ta ripará ku ekonomia di Kòrsou ta sigui bai mas malu: e petishon pa pakete di kuminda ta oumentá. Trinta porshento d pueblo di Kòrsou ta biba bou di e límite di pobresa. Ademas CBS ta mèldu ku desempleo den e promé mitar di aña a oumentá ku 64 porshento. Es ku no tin trabou ta ònderstant so e por pidi.
Pero esaki ta asina poko, Agnes Cobelens di Fundashon Ayudo di Emergensia Agudo di Pobresa (SANA, Stichting Acute Noodhulp Armoede) ta bisa, ku ta imposibel pa bo biba di e ònderstant ei. E fundashon ta un di e 25 organisashonnan ku ta risibí pakete di Banko di Kuminda di Kòrsou (Voedselbank Curaçao) pa parti esakinan. Ke men pa mayoria parti ta hende ku ta haña ònderstant, entre nan hopi mama soltero. Koblenz ta bisa ku e konosé mama ku tin bia ta keda sin kome kuater dia.
Outor Peter Eikelenboom
Alejandro van Putten tambe ta un kliente fiho di Banko di Kuminda Kòrsou. E ta liá na e skol AGO na Montaña. Ei tin hopi alumno di famia pober i e tin un lista di binti famia ku ta biba bou di sirkunstansha deplorabel. Aki tambe ta trata di famianan ku pa mayoria parti ta biba di ònderstant.
E tambe ta bisa ku e ònderstant ta muchu poko: na mitar di luna fast tin alumno ta pará den su ofisina pa pidi kuminda i preferiblemente pa hiba kas tambe. Tin alumno ta haña nan fòrsá pa yuda nan mama. Por ehèmpel nan ta trata di gana poko sèn aserka. E ora ei nan ta yega skol kansá i nan no por konsentrá bon, Van Putten ta konta.
Mester di mas pakete pero tin ménos plaka
Kada di dos djasabra di luna e boluntarionan di Banko di Kuminda ta reuní den un depósito. Nan ta paketá tas di kompra ku komestibel manera aros i hopi kuminda di bleki. E kuminda nan ta kumpra di e donashonnan ku nan ta haña.
Nan tambe ta ripará e konsekuenshanan di e ekonomia malu; mas i mas organisashon último tempu ta pidi pakete. Pero Banko di Kuminda por hasi ménos ku ántes. Promé ku outonomia di Kòrsou nan tabata haña supsidio ainda. Despues no mas i un suma di 100 mil florin a kai afó poniendo ku asina nan por entregá 100 pakete so na lugá di 400.
Anteriormente kaba organisashonnan di ousilio a mèldu ku na ta mira pobresa na Kòrsou oumentá i amplia pa Hulanda


text:
Aruba One Happy Island Lions Club Drive-thru Donation Drop Off #2
Diasabra 3 di October 1’ or pa 5’or y mey di atardi na Plaza Betico Croes den Rumbastraat
ORANJESTAD - Siman pasa a tuma luga e prome Drive Thru Donation Drop Off organisa pa Aruba One Happy Island Lions Club cual a resulta un exito grandi. For di tempran comunidad a responde y a haci donacion di paña pa baby, mucha y adulto. Ademas a ricibi como donacion coy hunga y productonan higienico. Un biaha mas hopi danki na comunidad, prensa y tur esnan cu a coopera y contribui pa haci e evento aki un realidad y exitoso.
Diasabra 3 di October e Leonnan contento lo tey un biaha mas na Plaza Betico Croes
A peticion di comunidad Aruba One Happy Island Lions Club lo tey bek diasabra awo 3 di october na Plaza Betico Croes Rumbastraat pa Drive Thru Donation Drop Off #2. For di 1'or di merdia pa 5 'or y mey di atardi, miembro y boluntarionan di Aruba One Happy Island Lions Club lo tey un biaha mas pa ricibi e donacionnan di comunidad. Ta ricibi donacion di paña, coy hunga, producto higienico y tambe comestibel (cuminda den bleki) y cuminda seco. Tur esaki ta bon bini pa asina por entrega esakinan na famianan den necesidad urgente.
Productonan cu por haci donacion
Paña pa baby, mucha y adulto, serbete, paña pa cama, slopi, keds, sapato, coy hunga. Productonan higienico personal manera e.o. pasta di djente, skeiro di djente, habon, shampoo, handsanitizer, toilet paper, wipes, pampers y tambe comestibel y cuminda seco. Tur esakinan empaketa of den bleki of boter. Tur donacion den bon condicion ta wordo ricibi y ta yuda un famia den necesidad.
Benta di Tapaboca certifica y super comodo den size Kids, S, M, L y XL
E diasabra aki un biaha mas lo tin na benta di tapaboca di Aruba One Happy Lions Club pa asina recauda fondo pa e club por sigui organisa actividadnan di servicio pa comunidad. E tapaboca di bon calidad, certifica internacionalmente, cu filter y super comodo a wordo bon ricibi pa comunidad. Cu esaki bo por comunica y hala rosea comodamente. Esaki ta disponibel den tur size pa mucha, hoben y adulto.
Ta tumabo menos cu 5 minuut y no mester baha for di auto
Yega den Rumbstraat, habri e baul di bo auto y e famia di Aruba One Happy Island Lions Club cu tapaboca bisti tey pa ricibi bo donacion. Pa tur seguridad no mester baha for di auto. Aruba ban yuda Aruba One Happy Island Lions Club sigui yuda esnan den comunidad cu ta den necesidad.
30 di October 2020


text:
Pa dékadanan a hasi uso di ekstrakto pa tur sorto di malesa òf doló.
Hende tabata buska sierto mata òf yerba konosí pa su propiedatnan benefisioso, i fermentá nan pa ekstraé e benefisio deseá.
E mesun teknología akí por ser usá pa ekstraé propiedatnan for di mata manera geranium pa traha un citronella èkstra pa kore ku sangura.
Pika i konofló tambe ta konosí pa nan propiedatnan ku ta kore ku pèst / malesa.
Yerba i otro material bèrdè por keda resiklá i kombertí den un sprei orgániko pa blachi i un repelente pa insekto.
Durante di e fermentashon, EM-1® ta fermentá yerba/blachi i ekstraé ásido orgániko, supstansianan bio-aktivo, mineralnan i otro komponentenan orgániko útil for di e materialnan, ku ta kapas di promové kresementu di mata i repelá malesa òf insekto.
Un hèmber di 5 galón ku tapa i un “waterslot / airlock”.
EM-1®, melasa, awa i un kuchara.
Blachi di mata manera Neem, Noni, Welensali òf yerba, manera Yerb’e hole.
1. Skohe i kolektá blachi di mata òf yerba. Si ta posibel, kòrta e material na pida di 2 x 2.
2. Yena e hèmber ku mas material ku ta posibel.
3. Prepará un solushon di EM-1® den un kònteiner apart. 1: 1 : 100. (2½ Kuchara di melasa i 2½ kuchara di EM-1® den un galòn di awa).
4. Basha e solushon akí riba e material kòrtá, yenando e hèmber kompleto.
5. Sera e hèmber bon. Yena e “waterslot / airlock” te na e liña indiká.
6. Warda e hèmber for di solo i laga e material fermentá pa un periodo di 2 siman. Despues di 2 siman ta tèst e pH. E mester ta entre 3.2 i 3.7.
7. Kola e líkido den un otro kònteiner. E líkido ta e Ekstrakto di Mata Fermentá.
8. Ta usa e Ekstrakto di Mata Fermentá EM-1® pa spùit blachinan pa evitá daño di pèst / malesa na mata.
Disolvé e solushon akí 1 : 500 (1½ telep pa galòn) i spùit e blachinan.
Por usa e material fermentá (no e líkido) manera un fertilisante riku na nutrishon òf manera un starter pa kòmpòst.
Si ta us’e komo fertilisante mester pone un lag fini pasobra e ta stèrki.
Warda e Ekstrakto di Mata Fermentá EM-1® na un lugá skur ku un temperatura relativamente konstante.
Por warda e solushon te ku 90 dia / 3 luna.
Tradusí for di Steve Diver, Appropriate Technology Transfer for Rural Areas (ATTRA).


text:
Oranjestad, 21 di maart, 2021 -
Entrante diasabra ultimo algun protocol di Covid-19 a cambia, entre nan ta esun di actividad social na cas.
A base di e regla anterior por a ricibi te cu un maximo 25 persona na cas si nan ta pafo y te cu un maximo 10 persona si nan ta paden. Esaki a crea e oportunidad pa hendenan por a organisa fiesta, encuentro social, BBQ te cu un maximo di 35 persona.
En bista cu e casonan ta aumentando y e hecho cu e plamamento di virus awo ta ser ta ser considera “Wide spread”, y cu ta na cas hopi hende ta contagiando cu e virus, Crisis Team a dicidi pa no permiti mas e fiesta y encuentro social na cas.
Pues pa e motibonan menciona, fiesta y encuentro social cu antes tabata por a ricibi 25 persona pafo y 10 persona paden, no por wordo permiti mas; pues cu 0 persona ta permiti.
E excepcion cu tin ta pa bishita di famia, of bishita di cuido y bishita di dokter. Ta pidi famianan si pa aplica e reglanan di higiena y distanciamento pa asina nan cuida esnan mas vulnerable den nan famia. Tanten cu tin hopi hende cu ainda falta pa haya vacuna , nos tin cu sigi cuida pa no contrae e virus y evita plam'e. E siman aki operativo grandi di DVG "Ban Vacuna pa Aruba por Progresa" ta sigi y ta spera mas di esnan di 60 plus ta sigi registra pa haya nan Vacuna. Tambe esnan cu tin problemanan cronico di salud bao di 60 lo cuminsa haya nan vacuna.


text:
WILLEMSTAD – “Kua ta zona mas duru mener? Mi no ke ko‘i kèns, henter Kòrsou mester tende”, un hòmber ku a bin kumpra vürwèrk ku su yu hòmber tiner ta puntra. E ta sali for di e stènt ku un saku yen di ‘pirate crackers’ ku lo bai laira e dianan binidero.
For di djadumingu por tira vürwèrk. Ounke tin hende ku no por warda, tin hende tambe ku no gusta e tiramentu. Tòg kasi nunka no tin tiki keho ta drenta na brantwer. “E aña aki nos no a risibí keho i den e añanan anterior kasi nada. Mayoria bia tur kos ta bai trankil”, James Wilson di e departamento di prevenshon di Brantwer ta bisa.
Den dia ta basta bon, pero ora anochi sera tur kaminda por tende algu. Klapchi, dònderbos i tur tipo di vürwèrk di adòrno ta tira de laira dia ‘den dia ‘fo Espesialmente hende ku yu chikitu i kachó ku pushi tin molèster di esaki. E promé kachónan ku a pèrdè ta riba social media kaba.
“Nos ta biba na Saliña i tur anochi e bario ta kambia bira un zona di guera,” Anouschka Jansen ta konta. Aña pasá su kachó a kore bai tres be den pániko i e muchanan di tres i seis aña tambe a turdi. “Nan ta drumi malu i nan ta lanta ta yora. Ora bispu di aña nobo yega henter famia ta kibrá i yen di stress. Ta bal lapena?
‘Mester tin vürwèrk’
Pa Mike van Holst ta bal lapena sigur: e sintimentu di fin di aña p’e ta kuminsá dia 27. E tambe tin yu, pero nan tambe a pega ku e vírùs di vürwèrk. “Nos ta wak i skucha ku henter famia. E muchanan ta gosa un mundu: kisas nan ta drumi un tiki ménos pero ta un fiesta pa nan.”
Dino de Castro a tuma e inisiativa di Klapchi.com i tur aña ta organisá un show di vürwèrk. E ta splika ku ta trata di henter e kos. “Ta trata di e ambiente, nos ta pone muzik, hende ta kumindá otro i nos tin fiesta. I vürwèrk ta un parti di esaki. Na Kòrsou nos ta apashoná.”
Tiki insidente
Na Kòrsou por sende vürwèrk di 27 di desèmber te 1 di yanüari. E simannan despues ta tolerá tiramentu di vürwèrk un te dos siman mas. “Mayoria bia ta tira e último klapchinan i esaki ta OK”, Wilson ta bisa. Si un hende tin mas ku 12.5 kilo kuné nos ta intervení despues di 1 di yanüari. Ta konfiská e vürwèrk te otro aña.”
Ta tira vürwerk simannan largu, pero tòg tin poko insidente grandi. “Sa tin hende ku kimá chikitu, pero aksidente grandi no sa sosodé. No ku mi por kòrda e todo kaso.”
E siman ku ta bini por bende 16 kònteiner di vürwèrk na seis kaminda. Brantwer a kontrolá tur e vürwèrk. Por ehèmpel nan ta chèk e material ku a traha e vürwèrk kuné i e largura di e mechanan. E aña aki nos a konfiská poko vürwèrk desaprobá: nan ta pará riba un lista i nos ta rekonosé nan mesora den kòntròl.”
Désibèl
Vürwèrk ku ta surpasá e 125 désibèl permití, tambe ta konfiská. Ora tin keho polis di medio ambiente por midi esaki, pero segun Wilson kasi no ta surpasa e norma. “Ku bientu ta parse manera t’asina, pero bon mirá tur hende semper ta tene nan na e reglanan.”
Outor Elisa Koek


text:
KRALENDIJK – FFB ku ta e federashon di futbòl di nos isla ku ta bou di presidensia di sr. Ludwig “Luti” Balentin, a deklará kampionato di futbòl 2019-2020 nulo.
Tabata djabièrnè último durante un reunion pa timnan afiliá na e federashon di futbòl, ku a partisipá na e timnan di e desishon tumá pa deklará e kampionato nulo.
Esaki debí na e krisis di Corona virùs, loke a pone ku no por tabata tin partido i a tuma demasiado tempu kaba no aktivo.
Den un ordenansa di emergensia, gezaghèber pa motibu di Covid 19 a prohibí uso di vèltnan di bala i institutonan deportivo.
FFB a spera ku lo a kanselá e medidanan aki den luna di mei, di manera ku lo por a hunga e parti final di e kampionato. Esaki a bira praktikamente imposibel ora ku ainda e restrikshonnan ta na vigor.
Balentin: “Nos no a tende nada mas di gezaghèber. No tin fecha konkreto i nos no sa ki dia lo por sigui, pa asina timnan por kuminsa prepará. Tabata e intenshon pa hunga playoff na luna di yüni i pa kampionato kaba 3 di jüli próksimo. Pero debi ku ainda nos no a tende nada, nos no por keda stèns i a disidi pa para e kampionato i kuminsa prepará mesora pa si tur kos normalisa, ranka sali ku kampionato 2020/2021 na fin di luna di ougùstùs.” Balentin a splika. “Timnan a kompronde ku no ta ke nos no ke, pero ta por no por. No por otro. A pidi gezaghèber asta pa hunga weganan hubenil pero esaki tampoko no por. Pues pa weganan senior pihó!
Ku esaki pues e temporada 2019-2020 ta keda konsiderá komo un temporada ku no tabatin kampionato. Tur karchi i kastigu ta kanselá pero transfèrnan si ta keda na vigor.
E temporada ku falta i e planifikashon pa e kampionato 2020/2021 no ta duna hopi espasio pa kaba e kampionato aktual.
FFB ta lamentá esaki inmensamente pero ta pa motibunan balido ku ta pa bienestar di nos tur.
Den yüni lo bai yama un reunion ku ekiponanan asina por kumisá ku preparashon pa e kampionato 2020/2021.
Buki 60 aña FFB.
E reunion djabièrne último tabatin solamente dos punto di agenda, di kua e otro punto tabata selebrashon 60 aña di FFB.
Por a komprondé ku pa e selebrashon di e 60 aña di e federashon, lo bini ku un “buki” ku historia i foto di e 60 añanan di e federashon (FFB).
Boi Antoin i su tim ta trahando duru riba esaki i probablemente aki 2 pa 3 luna e buki aki lo ta kla i lo ta riba merkado.


text:
Durante biahenan na i den eksterior bo mester ta den posishon di un paaport bálido. Si bo no tin esaki, òf si bo a pèrd’é, bo por pidi, si ta trata di un kaso sumamente eksepshonal i bou di kondishonnan estrikto, un pasaporte di emergensia.
Kondishonnan mará na pasaportenan di emergensia
Ta duna solamente un pasaporte di emergensia si bo ta kumpli ku e siguiente kondishonnan:
- Bo tin nashonalidat hulandes;
- Bo no ta den un situashon pa haña un pasport nashonal ( e pasport normal) na tempu, via e ruta (Kranshi) konvenshonal;
- Bo por proba ku bo no por posponé bo biahe;
- Por determiná bo identidat, nashonalidat i/òf lugá di biba. Pa hasi esaki bo mes mester sòru pa entregá e dokumentonan di prueba.
Dokumentonan di prueba nesesario pa pasaporte di emergensia
Tene en todo kaso kuenta ku por pidi pa e siguiente dokumentonan:
- Bo pasport bieu ku a kaduká;
- Un pasfoto resién saká (no mas bieu ku 3 luna);
- Un prueba di identidat bálido (si bo tin por ehèmpel un reibeweis òf sédula);
- Un sertifikado di nasementu resién i original no mas bieu ku 6 luna (pa muchanan menor i mayor di edat ku nunka antes no a yega di haña un pasport);
- Un dokumento di identidat di mayor(nan) si ta trata di muchanan menor di edat;
- Si esaki ta aplikabel: papelnan di tutela original (si ta trata di muchanan menor di edat);
- Si esaki ta aplikabel: outorisashon ofisial di tur dos mayor den kaso ku tur dos tin e poder di mayor. Si akaso e (nan) ta den eksterior, mester mustra tambe un kopia di e pasport di (e) mayor(nan) ku ta den eksterior);
- Si bo ta biba na Kòrsou: proba ku bo a bai Kranshi/Bentana di Informashon pa traha un sita pa pidi un pasport nashonal nobo;
- Un komprobante ku ta bisa ku bo no por posponé bo biahe;
Si bo a pèrdè bo delaster pasport nashonal, bo mester duna un deklarashon tokante di esaki na Gabinete di Gobernador promé ku por dunabo un pasport di emergensia. Pa esaki bo ta yena e asina yamá ‘Eigen Verklaring Formulier’. Pa medio di e formulario aki bo ta indiká ki dia bo a uza bo pasport pa delaster biaha, na unda etc. Gabinete di Gobernador lo hasi informashon na e instansia ku a dunabo e pasport. No por duna un pasport di emergensia promé ku haña informashon di e instansia. P’esei, tene kuenta ku e echo aki pa durante e prosedura bo no hasi gastunan innesesario (manera bukmentu di pasashinan pa biahenan ku avion).
Un pasaporte di emergencia ta kosta ANG 101,- (tarifa di 2021) na Kabinete di Gobernador.
Tene kuenta ku en prinsipio, e persona pa kende e pasaporte di emergensia ta destiná mes mester ta presente tantu na momento di hasi e petishon komo na momento di tuma e pasaporte di emergensia. Si presentá un kaso di urgensia riba tereno di médiko por hasi un eksepshon.
Atenshon: En prinsipio no ta posibel pa drenta Estádos Unídos ku un pasaporte di emergensia. Pa mas informashon por tuma kontakto ku Konsulado General di Estádos Unídos na Kòrsou na telefon +5999 4613066.


text:
Manual Practico COVID-19 na Pia di Trabao
Akibao por habri y/of baha e documento “Praktische handleiding COVID-19 op de werkvloer”, e documento aki ta contene informacion valioso pa e luga di trabao.
E documento aki ta pa e doño di trabao y trahado haya informacion con pa preveni y anda cu COVID-19 na pia di trabao.
Trahando hunto lo por reduci e cantidad di contagio, consecuentemente esaki lo beneficia cada negoshi y Aruba completo.
- Praktische handleiding COVID-19 op de werkvloer 28-09-2020 (PDF Document)


text:
MAART LUNA CULTURAL Y CELEBRACION NACIONAL CELEBRANDO 45 AÑA DI HIMNO Y BANDERA
Oranjestad – Comision Celebracion Dianan Nacional (CCDN) bou auspicio di Ministerio di Cultura tur aña tin su preparacionnan pa e celebracion nacional aki. For di aña pasa nos pais mester a adapta na e situacion cu a presenta pa medio di un pandemia. Pero no obstante esaki, no por pasa e celebracion di e aña aki sin mas. A traha riba diferente manera pa realisa e celebracion aki y danki na tur cu a uni forsa pa realisa un programa diferente. Realisacion di e dos Festivalnan di un Canto pa Aruba su Himno y Bandera den un forma virtual, Poeta di Patria (virtual), e buki di ‘Mucha Crioyo mi Ta’ pa tur scolnan basico di Aruba, e presentacion cultural (virtual) riba 17 di maart y e parti oficial di e acto protocolar na PlazaLibertador Gilberto F. Betico Croes, caminda lo hisa bandera den presencia di mandatarionanriba 18 di maart venidero. Cual ceremonia lo ser transmiti den forma nacional. Celebracion di 45 aña di Himno y Bandera ta un aniversario importante pa conmemora y celebra nos simbolonan di identidad cu ta uni nos den un solo pueblo.
Himno y Bandera:
Hopi biaha nos no ta para un rato keto y refleha riba un transcendencia y lucha pa realisacion di e hecho aki. Paisnan grandi tur den nan historia esaki ta un lucha importante cu ta marca pa e logro di identidad y simbolo nacional di un pueblo. Sigur cu forsa y union den nacemento di un pais nobo.
Esakinan tabata pensamentonan cu vision y lucha pa logra e anhelo di un pueblo. Awe nos por ta orguyoso di nos simbolonan nacional y su logro.
P’esey riba e fecha di 18 di maart venidero hisa bo bandera sinti bo orguyoso di ta un Arubiano.
Tabata riba 18 di maart 1976, e bandera di Aruba a keda inaugural. Durante un celebracion grandi den Wilhelmina Stadion (awe Stadion Guillermo Prospero Trinidad) a hisa e bandera pa prome biaha y a toca e cantica ‘Aruba Dushi Tera’ como himno di Aruba.
CCDN a percura cu e celebracionnan aki por yega den cada hogar, establecimiento y negoshinan, companianan estatal, casanan di anciano, hospital, cerca studiante y esnan cu ta biba den exterior, na bo luga di trabou si esaki ta ser permiti. Pasobra e celebracion aki ta di henter pueblo di Aruba.
Comision Celebracion Dianan Nacional bou di auspicio di Ministerio di Cultura ta spera cu establicimentonan, oficina di gobierno, companianan estatal, negoshinan y tur casnan na Aruba decora, hisa su bandera di Aruba, den uniformidad demostra e union y celebracion di nos Dia di Himno y Bandera.


text:
KRALENDIJK — Ku tur forsa mester desaprobá manipulashon den sindikalismo. Mas i mas sierto sindikalistanan, te asina leu ku por yama nan sindikalista ta praktikando e mes un armanan di represaya, intimidashon i manipulashon ku hopi dunadó di trabou ta usa pa dominá i tene trahadó den nan gara. Den un estado di derecho demokrátiko i den un organisashon di trahadó e fundeshi ta miembresia. Ta pa nan ta lanta e sindikato, ta pa nan e sindikato mester sali, ta pa nan e sindikato mester defendé nan interesnan na mesa dilanti e dunadó di trabou i ta pa nan e sindikato mester sali dilanti di kualkier gobièrnu pa esaki traha leinan ku ta protehá e dignidat di e trahadó i komo hende. Den un palabra tantu e sindikato komo e lidernan sindikal mester ta na SERVISIO di e trahadónan/miembro i nan famia. I na momento ku e tahadó, pagadó di kontribushon sinti i eksperenshá ku e sindikato i e lidernan ku e la vota pe ta den funshon di dirigente no ta sirbi sufisientemente o no ta sirbié ètòl su interesnan komo trahadó e trahadó/miembro tin tur derecho di reklamá i si ta nesesario akshoná. Mas pió e situashon ta bira ora e trahadó sinti e eksperenshá ku e sindikato i su lidernan ta lèn na banda di e dunadó di trabou, e ora ei su reklamo o akshon ta bira mas nesesario. Si yega asina leu ku e trahadónan ta tuma e desishon ku nan no tin konfiansa mas den nan lidernan sindikal i e sindikato, antó den nos estado di derecho demokrátiko ta nan so tin e poder di desafiliá for di e sindikato i sea lanta nan propio organisashon sindikal òf buska afiliashon na un otro sindikato. I si yega asina leu tur hende, esta direktiva di sindikato, gerensia di e kompania i kompañero(a)nan di trabou mester respetá e desishon ei PUNTO.
Den kaso di SELIBON, mester konstatá ku (in)direktamente e direktiva di e sindikato i/o ku nan konosementu sierto miembronan di e direktiva ta praktikando intimidashon i manipulashon kontra e grupo di trahadónan ku den nan mayoria a duna di konosé ku nan no kier ta miembro mas di ABVO i ku a pone ku gerensia di Selibon a pidi manera lei ta preskribí pa mediadó di gobièrnu organisá un referèndem pa asina trese e klaridat nesesario. E pruebanan di intimidashon i manipulashon ta bisto.
A yama e trahadónan malkontentu traidor, a bisa públikamente ku si nan bai for di ABVO e CAO eksistente no ta konta mas i ku nan lo pèrdè nan “Kerstbonus”. A bisa nan ku nan mester sigui paga kontribushon te fin dia aña i ku esei ta nifiká ku nan ta mará komo miembro di ABVO te fin di aña. E manipulashon ta kaminda a usa un kolega ku polítikamente ta nombrá ayera den SELIBON pa pasa personalmente serka trahadónan ku tin 10, 15 20 o mas aña den servisio di SELIBON pa konvensé nan pa no bandoná ABVO. Hasta a usa outo di kompania pa kore hasi e kampaña aki. Otro manipulashon ta kaminda kier a trasladá un di e lidernan pa un otro puesto di moda ku e lo no tabatin mas kontakto ku su koleganan. E meta ki ta ba tin un solo propósito, esta pa gerensia mustra e otro trahadónan kiko por pasa ku nan ora nan reklamá. Antó den esaki a demonstrá ku gerensia ku sierto lidernan sindikal ta drumi den e mesun kama. Otro manipulashon ta kaminda a pone un trahadó pa mas ku 2 aña traha un trabou den un otro funshon sin kompensá esaki i menas’é ku e no mester reklamá nada. E último ta kaminda sin ningun elekshon, manera ta preskribí ta nombra un shopsteward i sin avisá e shopsteward nan aktual nada. E forma kon ta trata koleganan femenino na trabou ta klaramente señalnan di falta di rèspèt i deskriminashon.
No ta e promé kaso ku miembronan ta bandoná e sindikato ku nan ta afiliá na dje pa bai afiliá na un otro o lanta nan propio sindikato. Ta dikon ABVO no ta akseptá deportivamente ku meskos ku e trahadónan a afiliá nan tin tur derecho di desfilá. Pakiko tantu intimidashon i manipulashon. Kiko miembronan afiliá na otro kompanianan mester pensa di e aktitut aki di nan lidernan sindikal. Ta e mesun komportashon ta warda nan si nan tin reklamo riba e maneho di nan sindikato?.Pakiko nèt Sindikato ku mester ta pará te dilanti pa defendé DEMOKRASIA i DERECHHONAN FUNDAMENTAL I KONSTITUSHONAL di e ser humano mes ta violando esakinan. Ta realisá kuantu daño ta hasiendo na sindikalismo ku netamente awor aki na Boneiru mester bai hunga i keda hunga un ròl importante den desaroyonan sosial ekonómiko di nos isla i kaminda ta sindikalismo mester bai na protehá i sali na defensa di interesnan di e trahadó i su famia ku ta bou di preshon enorme.


text:
B.C.I. hunto cu K.P.A. ta forma parti di nos Dog Control Unit (DCU). B.C.I. na e momentonan aki ta actua solamente riba kehonan cu ta hopi urgente conforme nos Ley di Cacho.
Por ehempel :
- Un kleuterschool unda tin cacho cu ta molestia e muchanan y ta kita pan for di man di un mucha.
- Un restaurant riba beach cu tin varios cacho cu ta molestia e turistanan ora nan ta sinta ta come y hasta subi ariba mesa.
- Na Eagle Beach nos a hanja varios keho di “Turtuga Aruba” unda cu varios cacho ta coba y saca e webonan di turtuga.
- Un restaurant cu tin varios cacho cu ta molestia e clientenan y hasta a morde un mucha.
- Barionan unda tin varios cacho cu ta peligroso y ta cana rond riba caya y ta stroba e habitantenan di cana of core bicicleta pafo.
Ley di Cacho ta papia di “houder”. Kico ta un houder? Un houder ta encera e doño di cacho, pero tambe esunnan cu ta carga responsabilidad, maske ta temporal, pa e cacho. Por ehempel, esun cu a oper’e y tambe esun cu ta pone cuminda p’e.
Articulo 3 di nos Ley di Cacho ta bisa lo siguiente:
Lid 1: E “houder” di e cacho ta obliga pa percura cu e cacho no tin acceso na caya of tereno di otro (p’esey e lema: tene bo cacho den bo cura).
Lid 2: E “houder” di e cacho tin e deber pa e cacho no causa molester den bario.
Lid 3: Minister por añadi mas reglanan pa ehecuta lid 1 y 2.
B.C.I. ta registra tur keho di cacho cu drenta. Despues ta screen esunnan cu ta hopi urgente y cu no por warda. Eseynan ta haya nos atencion prome.
Ora captura un cacho door di DCU/B.C.I./K.P.A., e ta wordo hiba na e Centro di Contro di Cacho (CCC). Na e CCC ta yena un formulario di unda y pakico e cacho a wordo hiba. Una bes cu e cacho wordo entrega na CCC, e trabou di DCU/B.C.I./K.P.A. a termina.
Pa e rason ariba menciona B.C.I. ta conseha tur “houder” di cacho na Aruba, pa cuida debidamente di nan cacho y percura pa nan cacho ta den cura. Asina ta evita un multa indesea.


text:
WILLEMSTAD – Èks minister George Jamaloodin djabièrnè atardi a haña 28 aña di kastigu den sèl pa dunamentu di e òrden pa – i e pagamentu di e asesinato polítiko riba Helmin Wiels na aña 2013. Ounke wes no a konsiderá vários deklarashon di testigu komo usabel, segun wes tin prueba si ku ta Jamaloodin a provoká e asesinato. Ministerio Públiko a eksihí 30 aña den sèl.
E ruman muhénan di e èks minister for di tribuna a reakshoná emoshoná riba e sentensia: ‘Korupto! Mentita tur! No tin prueba!’ por a tende. Jamaloodin a sali sala di korte visiblemente emoshoná. Na e otro banda e famianan di Wiels tabata sinta, nan a keda ketu. Pa nan tampoko e kaso no a kaba. “Esaki no tabata algu di un persona. Esakinan tabata mas persona. Nan ta kana liber ainda”, Aubert Wiels, e ruman hòmber di Helmin ta bisa.
Polítiko popular
E asesinato riba e polítiko popular Helmin Wiels riba 5 di mei 2013 a trese un shòk grandi na Kòrsou. Tabata e promé asesinato polítiko riba e isla. Wiels tabata e fundadó i lider di e partido Pueblo Soberano i tabata boga pa un Kòrsou independiente. Tambe e ker a dil ku korupshon riba e isla.
Asina Wiels tabata sospechá e doño di loteria poderoso Robbie dos Santos – ruman di Jamaloodin – di práktikanan di wega di plaka ilegal i promé ku su morto el a primintí di publiká un fail tokante esaki. Ainda ta konsiderá Dos Santos un sospechoso.
Malversashon di sèn di supsidio
Tambe a kondená Jamaloodin pa e kaso di froude Germanium, pa hòrtamentu di sèn di supsidio pa un kancha di deporte. E èks minister durante e trato riba kontenido di e kaso na yüni a atmití esaki. Su atmishon no a trese ménos kastigu, pasobra wes ta haña ku por lo demas Jamaloodin no tabata duna kontesta kla pakiko el a hòrta e sèn.
No a prueba areglo faborabel pa ruman hòmber
Den un otro kaso di froude kaminda Jamaloodin mester a parse dilanti di wes, e kaso Passaat, a sak’é liber pa motibu di prueba insufisiente. E kaso aki tabata trata di skibimentu di un fecha mas trempan ku e fecha aktual di un areglo fiskal di 2011 tempu ku Jamaloodin tabata minister. Asina por a paga miónes na belásten evadí ku a deskubrí na un manera faborabel. Segun OM esaki tabata bentahoso pa Jamaloodin su ruman Robbie dos Santos.


text:
E esencia di salario minimo pa POR ta un “Entery Level Income”. Un salario minimo ta un salario cu ora un persona hoben cuminsa traha, e minimo cu e lo gana. E meta di salario minimo no ta pa un persona bay biba decadas cu mesun salario minimo. Actualmente un impresa ta paga 25 % di winstbelasting. Pa stimula aumento di salario minimo sin cu mester bin cu inflaccion, POR lo brinda comerciantenan un taza di winstbelasting mas abou si nan prueba cu den nan payroll, cu nan a duna aumento riba e salario minimo. Por ehempel 20 % di winstbelasting enbez di 25 %. Pa medio di un estimulo fiscal ta duna comerciantenan riba nan mesun bon boluntad e escohencia pa duna aumento riba salario minimo. Asina e e salario minimo enrealidad lo bira un “Entry level income”.
Bestaansminimum (costo di bida) ta wordo influencia door di 10 factor. E 10 factornan ta: 1. Cuminda y bebida, 2. Paña y sapato, 3. Gastonan di vivienda, 4. Acesorionan pa cas, 5. Salubridad, 6. Transporte, 7 Comunicacion, 8. Recreacion, cultura y desaroyo, 9. Educacion, 10. Otro bienes y servicionan.
Na Aruba tin un canasta basico cu ta consisti di 11 producto cu e prijsnan ta wordo stipula y controla pa gobierno. E 11 productonan ta: aros, hariña, sucu, babyfood, lechi pa baby, koffie, te, margarina, manteca, lechi di polvo y lechi liquido pa koffie. Riba tur e productonan cu ta pertenece na e canasta basico tin cu paga impuesto indirecto (BBO / BAZV) momento di hasi compras. Prijsnan cu tambe ta wordo calcula pa gobierno ta: pisca, galiña, webo y pan blanco.
Si tuma un di e factornan cu ta influencia e bestaansminimum cu ta cuminda y bebida, berdura y fruta ta productonan cu no ta paga invoerrechten pero, impuesto indirecto ta wordo poni riba e prijs momento di hasi compras. Pa medio di elimina impuesto indirecto riba (sierto) factornan cu ta influencia bestaansminimum lo hasi cu e bestaansminimum lo ta menos cu ta actual. Pa medio di un comunicado di CBS por mira cu na luna di july 2017 e bestaansminimum ta pa:
- un adulto Afl 2.053,-.
- dos adulto y 2 yui Afl 4.311,-.
Un persona adulto cu ta gana salario minimo ta bin cu mas o menos Afl 1.650,- netto pa luna cas. Cual ta señala cu tin un diferencia di Afl 403, – mensual.
Rebaha winstbelasting na impresanan pa stimula salario minimo y elimina impuesto indirecto riba (sierto) factornan cu ta influencia e bestaansminimum, ta hasi cu gobierno lo tin menos entrada na impuesto. E situacion ta hasi cu como gobierno mester traha na prome lugar pa mehora e parti economico pa por tin mas entrada.
Pa medio di mehora economia, ta bay tin mas variacion den empleo y cu miho salario. Door di crea mas empleo cu mihor salario, cuidadanonan por hasi mas compras. Pa mehora e economia POR lo:
- expande turismo pa medio di fast ferry entre e islanan Aruba, Boneiro y Corsou.
- introduci pilar economico nobo cu ta e curason di Fourth Industrial Revolution.
E combinacion di stimula salario minimo y elemina impuesto indirecto riba (sierto) factornan cu ta influencia bestaansminimum lo brinda comunidad un miho poder di compra. Cual cu lo percura pa salario minimo y bestaansminimum jega otro. Na mesun momento ta kita e presion cu mayornan tin cu traha mas cu un trabou pa cumpli cu nan debernan. Unda cu e mayornan tin mas tempo pa nan yuinan y lo contribui pa evita problemanan social den comunidad.


text:
Den e programa aki nos invitado ta Sr. John Rafael Hart. Ela nase 9 Juni 1930 na Brooklyn, New York i ta bibá na Aruba. E fam Hart ta indika ku e ta di desendensia Boneriano. Nos ta kombersa kune tokante su bida, spesialmente funkshonnan ku ela okupa na Aruba i tambe e Aruba di antes.
Produkshon: Fundashon Históriko Kultural Boneriano
Durashon: 54 minüt
Nòmber: John Rafael Hart
Fecha di nasementu: 09-06-1930, Brooklyn, New York
Fecha di grabashon:
Entrevistadó: F. D. (Bòi) Antoin
Okashon: Herensia di Siglo 20
John Hart ta bibá na Aruba. E fam Hart ta indiká ku e ta di desendensia Boneriano. Pregunta: Dikon John, un desendiente di Boneiru a nase na New York? John por konta algu di esaki? Kontesta: Mi mama ku mi tata a nase na Boneiru. Mi tata yama Juan Ricardo Hart i mimama yama Jacomina Daalling Hart.Nan a namorá otro na skol na Boneiru i nan a bai kasa na Brooklyn. Mi mama su fam tabata Daalling. E tempu aya hopi boneriano tabata bai Brooklyn. Mi mama tin dos ruman hòmber, Juancito i Olivieranto nan a paga pasashi pa nan i nan a bai Brooklyn. Nan a bai ku Baralt, e barku di KNSM. Pregunta: Ki trabou e tata di John tabatin na Brooklyn? Kontesta: El a nabegá hopi i a traha pa kòki. Despues el a traha den Zeemanclub na Brooklyn. Mi wela, mamadi mi tata, a skirbié un karta: “Mi yu, bin Boneiru. Boneiru ta mihó ku Merka. E kabes a susha i nan a bai Boneiru. Nan a bai biba Boneiru ku nos tur. Pregunta: Kuantu ruman Johnnan tabata ora ku nan a bin biba Boneiru? Kontesta: Nos tabata sinku ruman, kuater hòmber i un muhé. Nan yama Maria Martilia, Jenny, Olivia, Alexandrina i mi mes. Tin un rumanmas ku a nase na Boneiru, Carlos. Pregunta: John no ta kòrda masha kos di Brooklyn? Pregunta: Nò, mi no ta kòrda nada. Mi tabata chikitu, mi por a bai Boneiru ku 12 luna. Mi ruman muhénan sí a bai skol na Brooklyn. Ora ku nan a yega Boneiru nan tabata papia ingles, despues papiamentu, nan idioma.
Pregunta: John a yega di tende di mas famia ku a biba na Brooklyn? Kontesta: Mi omo, ruman di mi tata. E tin tres yu, dos muhé i un hòmber. Mi omo yama Federico Hart. Nanta yam’é Mo Fechi. Mi mama tin dos ruman hòmber ku yama Olivier i Juancito. Nan a keda biba semper na Merka, pero nan a muri kaba Pregunta John a yega di bishitá nan na Merka despues? Kontesta: Nò, mi n’ wòri mas. Mi ta un merikano ku pasport merikano. Mi tin pasport merikano i tambe pasport hulandes. Pregunta: Kon bini John a keda ku e pasport merikano? Tabatin un motibu spesial? Kontesta: Mi tin un ruman hòmber ku tabata biba na Puerto Rico. Carlosa kasa ku un Portorikeño i a bai biba na Brooklyn. Anto pa mi bai fakansi serka dje mi tabatin mester di un visa. Pero dor ku mi a nase na Merka mi no por a haña visa, mi por a haña síun pasport merikano. Esei a pone ku mi tin un pasport merikano. Esei ta bon paso mi yunan a krese i mi tin yumuhéku ta biba na Houston. Asina ta ku e pasport merikano a yuda hopi pa bai pasa fakansi serka nan. Pregunta: Ora John a bin Boneiru komo mucha, John a lanta na Boneiru? Kontesta: Si, mi a lanta na Boneiru,na Sabana, na kas di Da Booi, pegá ku skol. Nos a biba hopi den e kas ei serka mi mama ku mi tata. Mi mamanan no a biba muchu na Boneiru tampoko. Pregunta: Ora nan a yega Boneiru ki trabou John su tata a bai hasi? Kontesta: Mi tata a bai nabegá na Aruba i despues mi mama a bai buska trabou p’ e na Boneiru. El a bira ‘vuurtorenwacht’ na Playa Pariba, esun di Saliña, Willemstoren. Nos tabata keda drumi hopi serka dje einan, hopi skur. Nos tabata tende gritu anochi pero nos a drumi bai. Ora di dia habri hunga bo ta hunga tròm ku fli. Mi tata tabata kushiná bon pa nos kome, piská fresku. Pregunta: E so tabata warda toren einan òf e tabatin kompaño? Kontesta: E tabatin kompaño, Jonchi Martines. Un siman mi tata tabata keda i un siman e tabata keda. Pregunta: Ku kiko tabata bai na e toren, ku outo, ku pia, ku kabai òf buriku? Ta kon e transporte tabata?
Kontesta: Ora ta ofisial ta ku outo anto ora ta no ofisial ta ku pia.No ofisial ke men ku bo ta bai na pia. Nos famia tabata bai ku outo.Pregunta:Den dia nan no tabatin trabou pa hasi? Ta piska nan tabata piska? Kontesta: Mi tata tabata un hòmber kreativo. El a kohe e toren el a drech’é, el a fèrf e, traha piedra na banda i traha kaminda. E hòmber ei no tabata sinta ketu. Pa ami,Saliña tabata un parti históriko. Mi no por lubid’énunka. Pregunta: Mas pabou tabatin un produkshon di salu tambe. John ta kòrda ku hendenan tabata saka salu fo’i den e saliñanan? Kontesta: Sigur no, nan tabata saka salu fo’i den e bakinan. John Torbet tabata dirigí e trabounan den Saliña. Nan tabata paga e hendenan un sèn pa kada garoshi di salu. Un tempu nan tabata traha salu i otro tempu nan tabata tira e salu na boton. Anto e salu a keda einan. Tempu di mi tempu e barkunan no tabata bin buska salu einan.Nan tabata manda e sakunan di salu Playa ku trùk anto di Playa nan ta bai riba barkunan, manera Ruth, Melania. Mi ta kòrda ku tabatin un barku pretu, ingles, un brek. E tabatin bin kue hopi salu. E hendenan tabata traha pòrnada pasó e kapitalistanan tabata gana hopi plaka ayanan. Pregunta: E famia Hart di John, ta e famia Hart di Playa, ke men Joss Hart, Elisabeth Bachi, Booi? E famiaHart a meskla hopi ku e famia Booi na Boneiru? Kontesta: Nan a kasa ku nan. Joss Booi mes a kasa ku un Venezolano, Laura. Mi no ta kòrda su fam. Pregunta: E famia Hart aki ta un famia importante na Boneiru. Ora John ta papia di kapitalista, e hendenan ei tambe ta kapitalista òf nò? Kontesta: Boneiru tabatin dos kapitalista. Esundi Saliña anto e otro di barkunan. Esun di barkunan tabata mihó pará ku esun di Saliña. Esun di barkunan tabata Hart nan. Pregunta: Famia Hererra tambe tabatin hopi plantashi. Famia Hellmund tambe. Ora bo konta bon ta tres te kuater famia tabatin ku modana Boneiru. Famia Debrotnan mas promé, Shon Michael Boom. Ta nan tabata por bisadoño di Boneiru òf nò?Kontesta: Michael Boom tabata bende kabritu. Mi ta kòrda ku mama tabata traha p’e. Un pakus e tabatin, e tabata un hòmber kòrá, haltu asina. Hellmundnan tabatin pakus.Hartnan tabatin negoshi, mata kabritu tur siman. Pregunta: John, ora mi papia ku e hende grandinan ku a traha pa e famianan Hart i Hellmund, nan tabata bisa ku e hendenan ku tabata traha pa nan no tabata haña sèn den nan
man, nan tabatapaga nan ku bòn. Ta bèrdat? Kontesta: Si, mi a mira esei si, nan ta haña bòn i ta bai kumpra kos na e negoshi di e famianan ei mes. Ke men esun ku a duna bòn, a gana riba nan.L.D. Gerharts a kibra e asuntu di bòn, el a kibra tur kos. Gerhartsta un parti sosial di Boneiru. Mi a traha pa Gerharts. Dia mi tabata mucha m’a bai traha na Brakapùt. Despues ku mi mama i tata a muri, nos tabatin mester di sèn pa mi ku mi rumannan. El a dunami trabou den su ofisina. Mi tabata selektá tur papel di gobièrnu, vervoer, belasting, duana,tur kos.Mi tabata pone nan apart pa Medardo Thielman paga nan. Pregunta: Si John wak bèk, John por bisa ku Gerharts a hasi hopi kos pa Boneiru, bon kos? Kontesta :Si, bon kos. Hopi hende tabata kere ku Gerhartsa hasi kos ku su plaka. Nò, Gerharts a hasi loke e mester a hasi. Tabatin lei sosial, lei kolonial pero el a sali dilanti pa yuda hendenan di Boneiru. El a yuda nan di un manera òf otro. Niun hende no a hasi manera Gerharts a hasi. Pregunta:Nan a duna asta un kaya na Boneiru ku e nòmber di LD. Gerharts. John ta di akuerdo ku esei? Kontesta :Sigur no, Sabana mester a yama L.D. Gerharts pasobra Gerharts a hasi hopi pa Boneiru. Pregunta:John a bai skol na Boneiru, skol di frater e tempu ei? Kontesta :Si, Frater Francisco, Frater Martines. Tabatin mener tambe na skol. Shon Bubu Booi, Calito Nicolaasi Charles Beukenboom. Ta nan tres tabata e úniko maestronandi skol.Nan tabata dal bo, bo mester a habri bo man pa bo a wanta sla. Bo tabata haña dies sla den bo man. Anto bo no tabatin mag di yora durante e sla, despues si. Nan tabatastrèn, pero esun di mas strèn tabata mener Charles Beukenboom. Calito i Shon Bubu sí tabata pasífiko. Charles tabata duna muchanan ‘bijnaam’. Ami nan tabata yama mi Shosho. Pero nan a siña nos bonerianonan bon siñá. Mi ta agradesido na nan. E sùrnan tambe a siña e mucha muhénan bon i e fraternan a siña e mucha hòmbernan bon. Nan tabata strèn, pero tabatin un motibu. Awe loke ku mi ta wak den e islanan aki no ta e kos ku nos a laga.Loke ku mi ta wak den e islanan aki ta ku nan ta ‘please’ muchue muchanan. ‘Please’-mentu na Boneiru no tabatin.Mi tata ku mi mama tabata strèn tambe. I bo mester a bai traha pa kria bo mama, ‘period’. Si ta nabegá bo mester a nabegá òf ta riba barku di bela bo mester a bai, pero ta asina e bonerianonan a lanta. Nan tabata strèn pero e motibu tabata bon. E sistema di boneriano tabata bon. Pregunta: E bonerianonan ta pasífiko, nan ta bisa ku nan ta humilde, ku nan ta aseptá muchu hopi kos i ku e kos ei no ta bon.
John komo un hòmber ku tabata den sindikato ántes, ora bo ta humilde bo ta soportá muchu kos òf nò? Kontesta: Bo tin rason, humilde nan ta, pero nan ta stret si, nan ta ‘point’. Bo no por tuma un boneriano hasi sokete. Ke men e hendenan di ántes, mi no ta papia di awor, mi ta papia di ántes.Ora nos sa bai wak futbòl, ta wega di futbòl tin. Ora nan ta hinka gol, ta gol nan ta hinka, no ko’i loko. Pregunta: John mes tabata hunga bala tambe? Kontesta :Si, mi tabata kiper. Mi tabata hunga den e tim di Brakapùt. Despues di a kaba skol di fraterna Boneiru, mi a bai Brakapùt serka e ‘broeder’-nan. E ‘broeder’-nan ei sí no tabata strèn, nan no tabata dal. Nan tabata duna bo straf. Si bo no bai skol, bo no ta hunga bala.Nos tabata kome bonchi tur dia. Anto djabièrnè nan tabata duna nos piská, masbangu. Pregunta: Ken mas tabata huntu ku John, ku John ta kòrda,muchanan diBoneiru ku tabata naBrakapùt? Tabatin mas? Kontesta: Sigur no, diferente di mi amigunan a muri si. Mooi Marchena, tabata hunga bala bon. El a muri. Faito Migares, ta na bida ainda i ta biba na Kòrsou. E tabata bisti mashá bon mes ora ku e tabata bai frei, e tabata bai frei na flus.Anto ora e pasa dilanti di santana e ta kore, e tabatin miedu. Pregunta: John a biba na Brakapùt, anto kua skol John a bai? Kontesta: Si bo a biba na Brakapùt, bo ta bai skol i siña pa Bankwerker, pero debí ku mi famia tabatin mester di yudansa, nan a manda mi Boneiru. Kasá di mi tanta, Shon Papa, a manda mi Boneiru. Mi a bai Boneiru anto e ora ei Gerharts a yuda mi ku trabou. Despues mi a bai Aruba. Pregunta: Kon bini John a bai biba na Aruba? Kontesta: Mi ta kòrda kuat’or di a tardi mi a sali ku e barku Hudson, di famia Marchena, for di Boneiru. Pregunta: Dikon John ta bira hopi emoshonal ora John a bai fo’i Boneiru, John tabatin duele di bai for di Boneiru? Kontesta: Si, mi tabatin duele di a bai laga mi rumanmuhénan. Mi mama ku tata no tabata na bida mas. Pregunta: Kon Aruba tabata e tempu ei?
Kontesta: Na aña 43 mi a bai Aruba, tempu di segundo guera mundial.Aruba tabata un bon isla. Hopi hende a traha pa Lago. Tur atardi trùknan tabata bai bin ku hende pa traha. Ami a traha pa Jan Eusebio Croes, bende piesa di outo. Mi tabata kobra 25 florin pa siman. Pero despues e plaka no tabata yega. Bo tin ku paga bo kuminda i bo tin ku manda plaka Boneiru. Asina nos a lanta, mester kria famia. Boneiru tabata malu e tempu ei, no tabatin trabou. Aruba tabata yen di traboue tempu ei, aña 43. Aruba ta un isla bendishoná. Te ainda e ta bendishoná, Dios tin su man riba Aruba.Fo’i dia m’a pone pia aki riba kos ta bai bon pa mi, mi a haña trabou. P’esei m’a bai nabegá. Mi promé barku tabata Maracay. Esei tabata despues di guera. Pregunta: John no a pasa den e tragedianan di guera? Kontesta: Nò, na Boneiru si. Un partidi nos a keda sin bai skol pasó e Alemannan tabatin mester di e skol pa nan a bai den dje.Despues di guera mia bai nabegá pa Lago na Aruba riba e barku Maracay, un tènker. Esei tabata e promé barku, despues m’a bai nabegá pa Livingston Roe, un ‘ocean tanker’. Pregunta: Kiko ta e diferensia entre un ‘ocean tanker’ i un ‘lake tanker’? Kontesta: Un ‘lake tanker’ tabata bai Maracaibo so pa kue petrolio pa nan a refiná. Un ‘ocean tanker’ nò, e ta kue ‘fuel’ pa bai kuné na diferente porta.E Livingston Roe ei,ami tabata gustae barku eipasobra ta Havana ku Cuba so e tabata bai. M’a keda hopi tempu ku e barku ei. Un aña i piku sin bai Aruba, pero e tabata laga bo na wèrki tambe. Bo tabata gasta tur bo sèn i esei no tabata e intenshontampoko. Despues e barku a bin Aruba anto e problema di bandera panameño a pone ku nan a baha nos tur for di e barku i e hendenan di Panamá a subi e barku.Ami, suèltu a yuda mi i m’a haña un barku ku yama Misoa. E mesun dia ku nos a sali ku e barku nos a bai drei dòk na Jacksonville na Florida. Nos a keda tres pa kuater siman drei dòk, despues nos a bin Aruba bèk. Na Lago si bo tin dos luna di fakansi bo tin ku tum’é. Ami tabatin tres luna di fakansi, mi a tum’é i a bai Boneiru. M’a bai Boneiru na aña 50 i m’a namorá di Ana yòn-yòn-yòn. Na aña 53 nos a kasa. Pregunta: Kon John a topa ku Ana, ta ken a gusta otro promé?Kontesta: Na su tanta nos a topa, komo ku mi sa bai kas di su tanta, Shon Mona ku Olivia su prima anto ei mi a namorádi dje. E kos no a bai fásil. El a bai duru. Promé ku mi a pensa pa kasa, m’a haña un karta ku el a dank mi. Tur kos a kaba. Pregunta: Ana, kon bin Ana a dank John na promé instante?Kontesta: Na promé instante nos a gusta otro, pero despues nan tabata bisa mi ku e hòmber aki tabata bebe, barku tabata bai lag’é. E ora ei m’a bisa: “Papa, mi no ta sigui ku e mucha hòmber aki mas, pasó e no ta stret. Papa a bisa: “Nò mi yu, t’asina tur
hòmber ta. Despues nos a keda skirbi otro pero despues mi di laga e kos aki kaba asina. Despues mi a bai biba Aruba ku 18 aña anto despues di un aña nos a sera ku otro atrobe. Pregunta: Ta bèrdat ku John tabata gusta dal beter te ku barku tabata bai laga John? Kontesta: Nò nò, ta redashi e kosnan ei tabata. Hendenan tabata traha kos. Boneriano no, gusta redashi. Mi tabata dal mi beternan si, mi tabata gusta serbes Heineken. Pregunta: Kon ku bai bin boso a kasa, na Aruba mes? Kontesta: Si, nos a kasa na Aruba mes. Despues mino a nabegá mas, pasó e barkunan a kaba. Nan a mara e barkunan anto m’a bai traha na tera. Mi tabata traha den Lago Hòspital pa shete aña komo kòki. M’a traha den ‘food and beverage’. Mi tabata yuda nan ku salada ku e kosnan ei. Despues sindikato a bin aden. nan a forma Petroleum Federation of Aruba. Jose Hernadezdi Hòspital a puntra mi si mi ke a bira miembro di Petroleum Federation.Mi tatalo a bisa mi: “mi yu, union ta bon. Union ta hasi forsa”. Pero aki na Aruba union no tabata bon. Nan ta bringa union ketu bai. Mi a djòin Petroleum Federation of Aruba. M’a bira ……………….. Nan a elegí mi den bestür. M’a bira sekretario general. Hopi seminario m’a bai. Pregunta: Ke men e tempu ei ketu bai trahando pa Lago. Kon e situashon i kondishon di trahadónan di Lago tabata? Kon Lago tabata trata su trahadónan? Kontesta: Si, ketu bai trahando pa Lago. E tempu aya e pago no tabata bon. Pero danki Dios pa Federashon e pago a bin drecha masoménos. Pregunta: Elio Pellegrim tambe tabata den bònt, e tabata den Ayoha. E tabata konta ku ta nan sindikato a logra baha kantidat di ora di trabou di trahadónan di Lago di 48 ora pa 40 ora. Ta korekto? Kontesta: Esei ta korekto, pero mi ta bisa danki na nos Federashon, pasobra nos tabata den kompetensia ku nan. Nos tabata den korant tur ora bai. Pregunta: Dikon nan tabata bringa otro, dos sindikato ku tabata defendé e mesun trahadónan di Lago? Dikon nantabata asina tantu kontra otro? Kontesta: Esei ta Ellisy, e tabata un sindikato ‘blind’. E tabata masoménos un sindikato riba papel. Nan tabata mas nabanda di e doño di trabou ku nan banda di e trahadónan mes. Despues nan a drecha si, nan a bin pafó, na televishon i nan a pone nan ofisina. Ajoha a bira un bònt. Nos a kore referèndem kontra dje, nos a pèrdè referèndem, e ora eimi a ‘give up’. Mi di awèl nos a pèrdè referèndem, boso bai kaminda mayoria ta. Nan a tuma mi mashá na malu.Mi tabata buska trabou na gobièrnu i a haña trabou na Huis van Bewaring. Huis van Bewaring tabata un prizon ku mi n’ ta konosé. Pa mi haña ‘interview’ ku defunto Leo Maduro, mi mester a hasi
masha kos pa mi a yega Huis van Bewaring. Mi no tabata konosé e lugá mes. E tempu aya mi tabata konosé e ministernanJonchi, Kroon i Jockheernan bon. M’a bai serka Isa, minister di hustisia, i a puntr’é si e tabatin un trabou pa mi na Huis van Bewaring, wardadó di prezu. E ora ei m’a haña e trabou di wardadó di prezu ei i mi a tum’é. E tabata un benefisio, pasobra e trabou no tabata fásil.Huis van Bewaring tabata situá e tempu ei na Dokota. Pregunta: Tabatin hopi kriminal pisá na Aruba e tempu ei? Kontesta: Nò. Aruba no tabata konosé kriminalidat. Masha poko un hende bai será pa un krímen. No tabatin ni atrako ni asesinato manera tin awendia. Despues tur kos a bira moderno, a bin hotèl. Nan a bin buska mi pa nos lanta hotèl Hogesunion.Komo ku mi tabatin eksperensia den sindikato, Antonio Janga, un boneriano, a bin buska mi. Pregunta: Kon bin tin tantu boneriano asina den sindikalismo na Aruba? Bo ta haña Chinto Diaz, Elio, Antonio Janga, John Hart. Kon bin bonerianonan tabata asina aktivo den sindikato? Kontesta: En prinsipio na kas nan tabata tende di sindikato anto nan tata ku nan mama tabata bisa nan pa drenta union pa nan haña forsa. Asina tabata na Boneiru, Aki na Aruba ta otro. Pregunta: Ke men Hotel Hogesunion John Hart a yuda pa lant’é? Kontesta: Mi a yuda pa lant’é via CAO ku Hotèl Caribe, Sheritan, American Hotel, Concord Hotel, Manchebo Beach, Strand Hotel. Pregunta: John a bira presedente di sindikato? Kontesta: Si, m’a bira presidente.E tempu ei tabatin masha poko wèlga. Pregunta: Tabatin hopi inhustisia den sektor di hotèl? Kontesta: Nan sa bisa no mata galiña ku pone webu di oro. Anto bo n’ ta kore ku e hotèlnan pero bo tabata mira bon kiko bo tabata hasi. Aki na Aruba tin hopi sindikalista pero nan mester ‘watch out’ pa e webu di oro ei no bai pèrdí. Dia ku e webu di oro ei bai pèrdí nos tin problema serio. Pero mi ta respetá e sindikatonan ku tin na Aruba aki. Nan ta bai bon. Pregunta: John a yega den un posishon hopi haltu na prizon?
Kontesta: Si, nos a bai lès na Huis van Bewaring pa nos siña ‘bewaker eerste klas’, officier eerste klas.Mi a pasa èksamen serka Weis de Haseth. Weis tabata gezaghèber un tempu na Boneiru.Komo officier eerste klas nana manda mi bai traha na Kòrsou. M’a traha 3 luna na Kòrsou. Kòrsou sí tabatin hopi kriminal pisá. Despues mi a bai Aruba bèk. Ora ku nos hefe a bai i bira opzichter eerste klas, mi tabata mayor kaba i nan a puntra mi si mi ke a bira hefe di henter e prizon. Mi a tuma e responsabilidat grandi ei i a keda 10 aña hefe. Despues ku mi a bai kupenshunainda nan no por a haña un hefe ku e …………den prizon. Prizon ta un lugá ku e maneho no ta brutalidat. Ku trankilidat i ‘comon sense’ bo ta yega. Ami ta e promé hefe ku a pone kultura den prizon. Na fin di aña prezunan ta hunga komedia, nanta ‘have a good time’. M’a sòru pa duna e prezunan un trato humano. Pregunta: Tin hende ta bisa ku mester trata e prezunan malu pasó si bo trata nan malu nan mester sinti pa loke nan a hasi. John no tabata pensa asina? John tabata mas sosial? Kontesta: Mi tabata pensa ku hues a kastigá nan. Ami no tin ku kastigá nan mas, mi tin ku sòru pa nan. Mi ta kontentu ku hopi di mi kompañeronan a haña un bon ………………..Rovello ta mayor den prizon, ta hòmbernan ku mi a trein. E ta un bon mayor, pero nan mester hasi nan direktor. Pregunta: John ta kòrda hopi riba Boneiru ainda? Kontesta: De bes en kuando mi ta kòrda riba Boneiru. Boneiru no ta di nos mas, di Hulanda. Mi ta pensa ku esei ta un mal desishon pa kita nos isla fo’i nos. Un boneriano no por bati riba su pechui bisa ku e ta boneriano. Un boneriano no por bai Boneiru mas.


text:
WILLEMSTAD – Awe tardi wes a konfirmá e sentensia kontra e trahadónan di e vidio di menasa, Valentino i Hermann Martis. E ruman hòmbernan a apelá pasobra segun nan nunka nan no ker a forma un menasa pa Kòrsou intenshonalmente.
E abogado di e rumannan, Alicia Bonk, ta poko sorpresá ku e sentensia. “Niun ora mi no a spera esaki i mi no ta di akuerdo ku e motibunan di e wes pa pasa e sentensia aki.”
Defensa a deklará ku e intenshon di e vidio di menasa tabata komo trailer pa un dokumentario tokante problema sosial. “Nos pashon pa traha e tipo di sine i trailer aki a surgi pasobra komo hóben nos ta futuro di Kòrsou. Nos ke mira un mihó Kòrsou pa nos tur”, Hermann Martis a deklará anteriormente den un entrevista ku Ret Karibense. E defensa a deklará tambe ku no tin un relashon entre e vidio di e mucha hòmbernan i morto di e polítiko Helmin Wiels of e rebelion di 30 di mei 1969.
Ta pa malu
“E relato ta kompletamente inkreibel”, wes a bisa awe. El a forma e huisio aki pa motibu di e momento ku a publiká e vidio riba youtube, algun ora despues di morto di Wiels; pa motibu di e deskripshon bou di e vidio i menshon di e fecha di 30 di mei 1969. “E trahadónan sa ku e fecha aki ta kargá. Esaki den kombinashon ku e menasa den un bos kambiá ta mustra ku a skohe tantu e kontenido komo e sirkunstanshanan masha konsiente mes.”
Niun prueba
Abogado Bonk ta bisa ku por neglishá e pruebanan ku wes a bini kuné. “A bini ku prueba ku mi klientenan a traha i publiká e vidio. Pero no ta pa esaki a kondená nan awor. Den mi defensa mi a bisa ku e pruebanan aki no ke men nada. Ta opvio ku nan ta konvensí ku mi klientenan a traha e vidio komo menasa, pero bo mester prueba esaki legalmente tambe. Den mi opinion komo abogado esaki no a sosodé sufisientemente.”
Kasashon
Valentino anteriormente a bisa kaba ku e i su ruman lo bringa e kaso te na final. Bonk no sa ainda si en berdat e rumannan Martis lo rekurí na kasashon. “E desishon ta den man di mi klientenan, pero mi ta kere si ku lo tin sentido pa nan hasi esaki. Si nos rekurí na kasashon, nos ta bai Korte Mayó i ei lo no ta trata mas di e echonan mas di e kaso sino di e huisio di e hurisdikshon.”
Segun Blonk ta trata solamente di e huisio. “Ki ora ta trata di intenshon, ki ora ta trata di intenshon preliminar i ki ora ta trata berdaderamente di menasa? Mi ta bai palabra e notisia di awe ku e ruman hòmbernan promé anto djei nos ta wak si nos ta sigui.”
Outor: Elisa Koek


text:
UNESCO
E United Nations Educational, Scientific and Cultural Organization (UNESCO) ta un agensia spesialisá di e Nashonan Uni establesé na 16 di november 1945. E t'ei pa kontribui na pas i seguridat i promové kolaborashon internashonal via edukashon, siencia, i kultura pa fortalesé rèspèt universal pa hustisia, e aplikashon di lei, i derecho humano huntu ku libertatnan fundamental proklamá den e statuto di Nashonnan Uní. E ta e susesor di e "International Commission on Intellectual Cooperation" di Liga di Nashonan.


text:
KRALENDIJK – Djaluna meinta mitar di ocho. Normalmente ta e ora ei lèsnan ta kuminsá, pero awe nò. Pasobra studiantenan di mbo di Scholengemeenschap Bonaire a sera e edifisio. Un grupo grandi di mucha hòmber i mucha muhé, bisti na blanku ku un sinta di rou pretu ta blòkiá e entrada. Tin yen di bòrchi di protesta kologá na e skol.: ‘Create your future? More like destroy it’.
Djabièrnè pasá e studiantenan a tende ku por lo pronto mbo no tin mag di tene èksamen pasobra e inspekshon di enseñansa no tin konfiansa den e Komishon di Èksamen. Suleima Thodé, studiante di medionan di komunikashon, ta un di e boseronan di e grupo. Djabièrnè 8 di yanüari e mester a haña e evaluashon final di su edukashon. Mei ora delantá m’a tende ku esaki lo no sigui.”
Rabiá
Thodé ta masha rabiá. Su edukashon, ku a kuminsá na 2012 parse no ta akreditá. “Hopi kos a bai malu den kurso di añanan. Awor nos ta kla ku dunamentu di chèns.” Un hóben ku un kabei di span hanchu ta hisa un bòrchi. “E situashon na mbo ta meskos ku mi kabei’.
Dosentenan di mbo ta sostené e alumnonan. Ta bon ku nan ta sali na nan mes defensa. Mi ta spera ku pronto lo tin klaridat”, un di nan ta bisa. Miembronan di Eilandsraad di tur tres partido tambe ta presente. James Kroon (UPB) djabièrnè numa a tende di e problemanan na mbo. “Mi ta pará tras di e studiantenan.”
Rònt di och’or direktor general Lydia Emerencia ta yega. E ta proponé pa bai papia ku un delegashon di studiante. E hóbennan no ke. E problema aki ta trata a tur hende. Ke men tur hende mester tende kiko ta papia.””
Pretu riba blanku
Studiante kuido i bienestar Gilda Melaan – e ta spera di kaba di studia e aña aki – ta añadí: Nos a disidí di tene e protesta aki despues di e enkuentro di djabièrnè pasá. E dia ei direktiva i maneho a primintí ku nan lo traha un plan di trabou, ku awe lo tabata serka inspektor. Nos ke pretu riba blanku ku esaki a sosodé tambe.” No muchu despues e studiantenan ta bini huntu den oula di e skol pa ei haña kontesta riba nan preguntanan serka direktor general.
Thodé ta haña hopi aplouso ora e tuma palabra. “Kon por ta ku e skol for di 18 di desèmber a tende di inspekshon ku no por a tene èksámen mas, miéntras ku ta pone nos na altura te riba 8 di yanüari? Kon komishon di èksámen ta bai solushoná e problema? Kon e skol ta garantisá ku nos por hasi èksamen tòg? Kon nos ta haña konfiansa bèk?
E reakshon lat, asina Emerencia ta bisa, entre otro por splika pasobra e karta di inspekshon a yega riba último dia di skol promé ku fakansi di Pasku. “Ta un karta ku hopi impakto, lo tabata agradabel si a anunsi’é delantá.”
Komishon di Èksámen wikènt pasá a lanta un ‘plan di trabou’ ku direktiva di skol a aprobá i a manda pa inspekshon. “Entretantu tin kontakto ku inspekshon.” Ku den pasado a kuminsá estudionan ku (ainda) no tabatin akreditashon ’no mester a sosodé’, Emerensiana ta di akuerdo. E ta spera un pronto solushon di e problema.
Oportuno
Un di e bòrchinan di protesta ta pone speransa riba e diputado. Kuerpo públiko tin masha poko di bisa tokante eksaminashon”, segun diputado di enseñansa Benito Dirksz, ku tambe ta presente den oula. “pero ku inspekshon por kousa asina un konsternashon na Boneiru, mi no ta haña oportuno.”
Outor Janita Monna


text:
Impact Taekwondo Aruba a organisa examen pa 5 atleta y Ingomar Jacobs, Anabella Fernandez y Deevah Loefstop a slaag pa faha preto y Isabella Bogevad y Kianna Krosendijk a slaag pa faha cora.
Grand Master Sra. Marilu de Veer a entrega tur 5 atleta nan diploma y nan faha. Ingomar Jacobs a haña Poom door cu e no a yega e edad ainda pa bisti faha preto. Tur mucha cu no ta junior ainda ta bisti poom.
Impact Taekwondo Aruba a tuma un pauze pa asina cuminsa bek cu les dia 2 di Augustus na Washington Basis School. Monica Pimentel Aruba su prome atleta Olimpico den Taekwondo Sparring ta hopi contento cu Impact Taekwondo Aruba tin mas faha preto cu a forma parti di e grupo.
Tur esnan cu ta interesa pa train Taekwondo cerca Impact Taekwondo Aruba tin e oportunidad di haci esaki dia 2 di Augustus. Les ta cuminsa for di 5:30 – 6:30 di atardi pa tur mucha di 4 pa 8 aña ariba Dialuna, Diamars, Diahuebs y Diabierna. Muchanan di 9 aña bay ariba ta train Diamars y Diahuebs for di 6:30 te cu 8’or di anochi.
Pa mas informacion por WhatsApp Monica Pimentel na 5679341, Facebook: Impact Taekwondo Aruba of Instagram: impacttaekwondoaruba.
Master Monica Pimentel a gradici Grand Master Sra. Marilu de Veer pa examina su atletanan unda cu 3 a slaag pa faha preto y dos pa faha cora.


text:
Dia 9 di yüni 2021 gobièrnu di Boneiru a sera un akuerdo ku SELIBON ku e meta pa krea kupo di trabou pa un periodo di 6 luna. E proyekto ta enserá ku personanan ku a keda sin entrada pa motibu di e pandemia di Covid-19 lo haña oportunidat di trabou temporal.
En total 15 persona ta enbolbí den e proyekto akí. E proyekto akí ta konsistí di un tim di kap mata i un tim di mantenshon di áreanan públiko.
E trabounan a kuminsá na Te Amo Bich i Bich Pal’i Mangel, konosí tambe komo Donkey Beach. Ya kaba por a kuminsá mira resultado di e diferente trabounan di limpiesa i manteshon na e bichnan públiko.
Selibon N.V. ta bai kuminsá ku un kampaña di separashon di shushi na bichnan públiko. Ta bai remplasá e kònteinernan blou ku tin aktualmente pa kònteiner bèrdè pa restu di shushi, kònteiner hel pa glas, oraño pa plèstik, kònteiner blou pa karton i e kònteinernan shinishi di heru ta keda pa karbon.
Tur esaki lo yuda redusí e riesgonan pa nos medio ambiente isalú di tantu nos poblashon komo turistanan i alabes ta promové higiena en generalita mehorá kalidat di nos bichnan.


text:
E gobierno di Mike Eman y su 9 ministronan ta bibando di un escandalo pa otro y ta parce cu tur e escandalonan aki no ta preocupa nan totalmente. Mientras cu Mike Eman hunto cu su coordinadornan cu AVP-diploma ta campañando tur dia cu placa di pueblo den e barionan rond Aruba, nos pueblo ta bibando den un pobresa nunca visto. A hisa e edad di pensioen te na 65 aña, p’asina exonera 61 miyon florin for di SVB y pa gobierno di AVP por a sigui fiesta cu placa di pueblo. A hisa prima di pensioen pa 15.6 %, a hisa BBO despues cu a gaña cu lo bay bah’e, a introduci prima di BAZV cu 1% y despues a subi’e cu 2%.
Mike Eman a permiti Benny inverti placa cu tabata pa e scol HAVO/VWO pa e pueblo di Noord den un proyecto di tram cu no tin niun sentido y cu a mata Caya Betico Croes.
Benny su escandalo di negoshi cu Leoncita no tin fin y e subrinonan di Tanchi Leoncita ta sigui fiesta cu terenonan pa nan mes y pa nan compinchinan. Ya no a resta niun tereno mas pa nos yiunan, ya cu mas di 90.000 m2 di tereno a bay pa un solo famia di Protocol.
Dowers cu su escandalo a hisa criminalidad na un nivel astronomico. Atraconan ta azota nos pais, mortonan ta cay y segun Dowers ta un percepcion. Criminalnan grandi ta ser permiti airtime na Tele Aruba pa ataca ciudadanonan respeta den nos comunidad.
Mike de Meza cu su Hedging di WEB ta mata nos pueblo cu tarifanan de awa y coriente astronomico. Miles di ciudadanonan ta bibando den siglo 21 sin awa y sin coriente y den un pobresa hopi horibel.
Michelle cu su Invest secure a hit nos studiantenan nan placa di studielening y su pleito cu Colegio Arubano y Colegio EPI tin tur cos bruha manera un bol di hilo. Pa colmo ta sali na cla awor cu no tin suficiente cupo pa studiantenan di MAVO.
Schwengle a traha un Hospital di 250 miyon florin sin Operatiekamer y finalmente e hospital renoba aki lo bay costa den total casi 1 biyon florin. Ciudadanonan ta warda lunanan largo pa haya un cita na cierto specialistanan y pa no papia mes di un cita cu un oculista. Nos yiunan di tera cu a studia pa dokter den region no ta ser pemiti pa traha na nan propio pais.
Irausquin cu tur su curashi a haya exilio pa Merca cu un overbruggingstoelage cu pueblo a paga y despues el a wordo nombra como Minister Plenipotenciario na Hulanda. Sin duda cu e ta cla pa bolbe cobra un overbruggingstoelage despues di september proximo.
Pa pone e cherry riba e bolo di escandalonan, ata Paul Croes bao sospecho di labamento di placa y soborno pa permiso gate. Ministerio Publico te ainda no kier deten’e pa su delitonan cometi, mientras su complicenan si ta cera den KIA.
Finansa di Aruba bao Bermudez ta di Guatemala pa Guatepeor, mientras ta matando nos ciudadanonan en especial nos pensionadonan cu cobransanan halto di belasting y awo ni vakantie e pueblo aki no por bay mas, pasobra na aeropuerto ta para nan pa paga un boet insignificante. Anto Mike Eman si por viaha rond mundo cu su MEGA DEBE.
AVP tin nos pueblo hinca den un abismo total y no ta importa nan kico lo para di e pais aki. Si nos Ministerio Publico e biaha aki haci su trabao bon y van Dam pone orden op zaken, tur e gobernantenan cu a malversa y comete corupcion lo bay conoce e caminda pa KIA.


text:
23 di September ta bira un fecha historico no solamente pa Sidney Ponson Charity Foundation pero pa mundo di deporte tambe. Specialmente pa baseball.
Hustamente riba e fecha cu SV Bubali ta cumpli 78 aña di existencia, a firma un acuerdo di cooperacion cu SPCF na bienestar di deporte. Bubali tin plannan grandi pa deporte, crea un Compleho Deportivo di cual e parke di baseball ta un parti di e proyecto aki.
Cu e proyecto aki, e fundacion di e expelotero di Grandes Ligas, y orguyo di Noord, ta realisa un gran soño di dje. No tin miho forma pa mantene muchanan leu di bicionan cu encurasha nan pa haci deporte, hinca nan tempo den algo sano y baseball, manera cu e mes a experiencia personalmente, ta un bon herment pa mantene muchanan riba e bon caminda.
E plannan di e fundacion ta grandi y lo cambia mundo di deporte, principalmente duna baseball su gloria bek na Aruba.
Sidney Ponson Charity Foundation a wordo lanta aña pasa. E fundacion aki no kier solamente enfoca nan mes den adulto, sino tambe na tur e muchanan jong y ta spera cu den futuro nan lo bay bin cu torneo of idea nan cu por ta den interes di cada persona na Aruba.


text:
Recientemente a tuma luga un encuentro dilanti di Joe Laveist Ballpark na San Nicolas. Ta trata di nos compania nacional cu ta encarga pa distribui awa na Aruba, WEB. E departamento di Crisis encabesa pa Hairo Romero a organisa un training pa diferente departamento di gobierno.
E training ta relaciona cu scarsedad di awa, pues un simulacro p’e departamentonan cu ta mantene nan mes ocupa cu e tema di crisis. Durante e training saca afo kico ta e problemanan cu por tin y con por yega na un posibel solucion. E dia a consisti di dos parti, parti mainta tabata mas bien e parti teoria y mas den laat e parti practico. Durante e sesion di e parti practico por a saca afo kico tur por mehora pa cu e partinan di teoria.
Na final lo sali un documento caminda cu tur departamento encarga cu crisis lo tin miho bista ken ta encarga cu kico den un posibel crisis di scarsedad di awa. “Durante un crisis, bo no tin mester ni di coriente y tampoco internet pa sobrevivi sino awa”, asina Hairo Romero di departamento di crisis WEB a finalisa bisando.


text:
103 AÑA DI EXPERIENCIA DI PAPA FRANS
Dia 10 di mei ultimo, señor Frans Croes a cumpli e bunitaedad di 103 aña. Pa cu e ocacion especial aki, Prome Minister Evelyn Wever-Croes, teniendo cuenta cu tur protocol di DVG, a duna un bishita na Papa Frans pa asina saluda y felicita Papa Frans pa e bunita edad cumpli. 103 aña di experiencia den bida, sigur lagando atras bon consehonan na esnan cu conocePapa Frans.
Papa Frans ta sinti bon di salud y tabata sumamente contentocu e bishita special di Prome Minister. Papa Frans su yiu muheMaybeline Arends-Croes hunto cu demas famia tambe tabatapresente y a alegra Papa Frans su dia cu algun cantica bunita. Prome Minister tabata tin e oportunidad di combersa, canta y celebra cu Papa Frans e dia special aki.


text:
DIP A FIRMA 200 AKTE DI TERENO PA CONSTRUCCION POR CONTINUA Y EMPUHA ECONOMIA DI ARUBA
Manera cu a anuncia siman pasa, Prome Minister Evelyn Wever-Croes a traspasa autoridad di firmamento di akte di tereno for di Minister y pone den man di e departamento mes, esta DIP. E prome tarea cu Directie Infrastructuur en Planning (DIP) a ricibi ta, pa atende cu e atraso di tereno (500). Di awor en adelante, terenonan cu wordo firma ta wordo firma na e departamento door di e Director den e caso aki sr. Haime Croes y un otro persona a base di principio di ‘cuatro wowo’. Di e forma aki ta depolitisa e departamento, agilisa e proceso y acelera desaroyo economico.
DIP a traha un planificacion pa atende cu e cantidad di 500 aktenan di personanan cla pa construi y/of planta, pa nan ricibi esakinan e aña aki. E meta ta pa trata 200 akte cada siman pa asina actualisa e peticionnan.
Director di DIP a splica cu awor cu DIP mes ta encarga cu e firmamento di terenonan, e meta ta pa sali for di nan mas lihe cu ta posibel, pa construccionnan por tuma luga y personanan por realisa nan proyecto.
Mester tene na cuenta si, cu ta drentando periodo di fin di aña y esnan cu ricibi nan carta mester bay banco, notario y atende cu contratista. Anteriormente tin custumber cu notarionan ta cera di 15 di december y contratistanan tambe ta baha cu vacacion. Pues por spera cu pa januari/februari lo bay mira e desaroyonan.
Sectornan di comunidad cu lo ta beneficia
Tin diferente sector cu ta beneficia ora cu tin construccion. Den e caso aki por ehempel FCCA ya cu mayoria di e aktenan firma tin hipoteca pendiente cu FCCA y tabata wardando riba DIP. Banda di esaki notarionan tambe lo tin trabou, banconan, contratistanan y luganan cu ta bende material di construccion. Pues e firmamento di terenonan tin un “spinoff effect” importante riba Aruba su economia.
Lista di espera
Finalisando sr. Croes a splica cu pa e proximo 5 añanan tin un necesidad di mas o menos 5000 hende cu lo mester cas. A base di e proyeccion ey combina cu e capacidad di construccion cu tin, DIP ta hiba un maneho pa realisa proyectonan di viviendanan cu ta bay halto. Di e forma aki por atende cu e demanda pa vivienda teniendo na cuenta e cantidad limita di tereno cu tin.